text:
Uza nento ecokeme uMelody koweNtandokaziComment on this story
NOKUBONGWA PHENYANE
UTHEMBISA ubumnandi bodwa umculi we-jazz ozobe eqhulula amanoni ezingoma zakhe emcimbini omkhulu ohlelwa Isolezwe Intandokazi Women’s Club.
Lo mcimbi okuzobe kuboshelwe kuwo abesifazane abanamagalelo ehlukene empilweni, uzobe usehhotela eligudle iJozini Dam eheha abaningi ngenxa yobukhulu bayo nobuhle bokukakwa yizintaba, iJozini Tiger Lodge, eJozini ngoJuni 9.
UMelody Ngwane ongowukuzalwa KwaMashu kodwa manje osezinze eMlazi uthi ukujabulele kakhulu ukuba yingxenye yalo mcimbi njengoba naye kukhona izinto afuna ukuzixoxa nabantu besifazane.
UMelody one-albhamu ayikhipha ngonyaka odlule ethi Melody, uthe njengoba naye eshadile kukhona izinto angazifunda kwabanye abesifazane nabo bakufundise ngezingakusiza empilweni.
“Sinezinkinga futhi siyathanda ukuthi sigcine imishado yethu isesimeni esikahle, ngakho nami kukhulu engizokuzuza emcimbini weNtandokazi futhi kuningi nami engingakukhuluma sinikane izikhuthazo ngakho,” kusho uMelody.
Uthe ukuba kulo mcimbi kuzomakha ngezindlela eziningi njengoba kukuningi okuzobe kukhulunywa ngakho.
Kulo mcimbi wabesifazane kusuke kukhulunywa ngezinto eziningi ezithinta imbokodo njengoba izikhulumi ezisuka eminyangweni yombuso nasezikhungweni ezahlukene zisuke zethula izinkulumo.
Lo mcimbi ohambisana nokugubha kwaleli phephandaba iminyaka elishumi laba khona, uzodonsa amehlo abaningi kwazise ungowesibili ukwenzeka kulo nyaka.
Uhlelo kulo mcimbi luzobe luphethwe yintokazi esiza-khele igama emkhakheni wezamabhizinisi uNksz Zama Phakathi.
Izikhulumi ezifana noNkk Bridgette Shabangu woMnyango wezoBulungiswa KwaZulu-Natal, uVuyi Gama oyinxusa lakwa-Inecto nezikhulumi zasebhange laseThala bazobe beshiyelana inkundla.
UNksz Precious Gumede weSolezwe uthe kubantu besifazane akade befisa ukuba yingxenye yalo mcimbi, sekumele balindele olandelayo ngoba izikhala zokungena seziphelile.
Phakathi kwabaxhasi balo mcimbi singabala uMnyango weZobulungiswa KwaZulu Natal, Ithala, Inecto, Hallmark neSpekko Rice.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
AbakwaMpisane bakhala ngezimfamonaComment on this story
AGIZA HLONGWANE noNATHI OLIFANT
OSOMABHIZINISI baseThekwini uMnuz Sbu Mpisane nenkosikazi yakhe uNkk Shauwn bakhala ngokuthi bathwele kanzima ngamacala okukhwabanisa nenkohlakalo ngoba bengosomabhizinisi abamnyama abacindezelwa ngozakwabo bezinkampani ezimhlophe abanomona ngempumelelo yabo.
Lokhu abakwaMpisane bakusho ngesikhathi benengxoxo ekhethekile nephephandaba elinguzakwabo weSolezwe, i-Sunday Tribune ngempelasonto lapho bebegonyuluka ngezinkinga ezibagubuzele zezinkantolo.
Baphinde bakhala ngokuthi kunabathile abafuna ukubacekela phansi ngoba bengafuni ukubona umuntu omnyama edlondlobala kwezamabhizinisi abaziwa njengawabamhlophe.
Laba abashadile abadume ngokuphila impilo ephezulu, bakhale ngokuthi sekukhona abathile abasebenzisa izinhlaka zombuso budedengu ngoba befuna ukubacekela phansi.
USbu nowakwakhe uShauwn bathi sekubami emphinjeni lokhu okwenzekayo, ngakho sekuyisikhathi sokuthi kuphele manje.
UShauwn uthe sekuyiminyaka emihlanu bethwele isiphambano senzondo yezimfamona ezisembonini yezokwakha.
Uthe indlela abadicilelwa ngayo phansi ihlelwe kahle futhi kwenziwa isiqiniseko sokuthi kubhecwa igama labo lingcole bese behlaselwa ngezinhlaka zomthetho.
UMnuz Mpisane uthe ukungcoliswa kwegama labo kwenzelwa ukuthi baqale bazondwe ngamalungu omphakathi kuqala ababuke kabi ngaphambi kokuba labo abahlose ukubenza isilo sengubo bazenzele lokho abakufunayo bengasesekwa muntu omnyama.
Selokhu kuqale izidubedube zokudlelwa impahla nezimoto uMpisane, uthe bazizwa bephatheke kabi emphefumulweni futhi injabulo yinto abangasayazi.
AbakwaMpisane bathe ukube usizi ababhekene nalo beluqondene nomuntu omhlophe ngabe i-DA noma i-Afriforum isiqalile ukubuza imibuzo yokuthi kungani kusetshenziswa kabi izinhlaka zombuso ngendlela engafanele yokuba kulandelwe labo abayizitha zabathile abasemandleni.
Mayelana nebhodi elikhipha izitifiketi ezinkampanini zokwakha kuleli, i-Construction Industry Development Board, abakwaMpisane bathe indlela elisebenza ngayo kubukeka sengathi likhetha iphela emasini.
“Sazi osonkontileka abenza amaphutha ngesikhathi benikezela ngemininingwane yabo kuleli bhodi kodwa bahlawuliswa cishe u-R20 000 base beyekwa ukuze baqhubeke basebenze. Kodwa uma kuza kithi kuyaqinisekiswa ukuthi siyahlazeka siya nasezinkantolo. Ngisho ungenza nje iphutha elingatheni njengokushiya inombolo eyodwa kamazisi wakho kusuka enkulu indaba kube ngathi ubusukhwabanisa,” kuzikhalela uMpisane.
Muva nje uMpisane uthe kusanda kuqubuka izigameko lapho kuvele khona ukuthi izinkampani ezinkulu ezilawulwa ngongxiwankulu zibiza kakhulu kunalokho okumele ngabe zibiza khona kodwa kuze kube manje akekho oboshiwe noma osedlelwe impahla.
Uthe ukube yibo laba abathintekayo ngabe sebebuya phakathi ejele.
Ephetha uMpisane uthe abasakutholi ukuphumula benomkakhe ngenxa yecala umbuso obabeke lona.
“Sinxusa ukuthi izinhlaka zikahulumeni zisheshe ziqede ngathi ukuze sazi ukuthi siyacwila noma kwenzekani ngoba sesikhathele ukulokhu sihlukunyezwa ngale ndlela. Sifuna ukuqhubeka nempilo yethu nathi manje njengawo wonke umuntu.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
Angeke adlale uNtshumayelo
2013-02-22 16:07
Johannesburg - UThandani Ntshumayelo oyisethenjwa somdlali we-Orlando Pirates angeke abonakale koweNedbank Cup, phakathi kwezakhe neMaluti FET College, ngoNgqibelo, kusho umbiko weKickOff.
Lo mdlali wasesiswini ulimale esweni ngesikhathi ezakhe zibhekene nePlatinum Stars ngoLwesithathu ebusuku.
IBhakabhaka yanqoba lo mdlalo ngo 1-0.
“Ngingadlala kodwa uma sekushisa, iso lami lingase libe nenkinga bese ngingaboni kahle. Umqeqeshi ungibonisile wathi kungakuhle ngime kancane,” kusho uNtshumayelo, etshela abe-website ye-Orlando Pirates.
“Ngiphoxekile khona ngoba bengibe nomdlalo omuhle sidlala nePlatinum Stars… bengifuna ngempela ukuzibonakalisa kulo mdlalo,”
echaza.
I-website ibhale yathi: “Udokotela weqembu uJohn Williams uthe uNtshumayelo akalimele kangako, ngesonto elizayo uzobe eluleme ngokuphelele ukuthi angadlala."
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter
- News24


text:
Imbokodo ayizwa mshini ngoZuma: ucwaningoComment on this story
YIZE libukeka lehla izinga lokwesekwa kukaMengameli Jacob Zuma, kuvela ukuthi abesimame yibo abasameseka kakhulu kuleli.
Inhlangano eyenze ucwaningo ngokwamukeleka kukaZuma kuleli i-TNA South Africa ithole ukuthi yize bengashiyani kakhulu, baningi abesimame abathanda uZuma uma beqhathaniswa nabesilisa.
Ngokwalolu cwaningo bangamaphesenti angu-49 abesimame abasamkhonzile uZuma babe ngamaphesenti angu-43 kuphela abesilisa.
Izinga lokwamukeleka kukaZuma lehle lisuka emaphesentini angu-55 ngoFebhuwari laya kwangu-46 ngo-Ephreli.
Omunye wabacwaningi, uMnuz Neil Higgs uthe lokhu kwehla kwenzeke ngesikhathi indaba ye-e-tolling ingundabamlonyeni ngaphambi kwesinqumo senkantolo ngalolu daba.
“Okunye kube ngukukhathazeka kwabantu ngodaba lokubuyiselwa kuka-Lt-Gen Richard Mdluli kanti nezindaba zokumiswa kukaMnuz Julius Malema zazisaphothulwa,” kusho uHiggs esitatimendeni.
Emuva kwesikhathi esasibucayi ngo-2010, izibalo ezazithathelwe ocwani-ngweni olwenziwa kubantu abangu-2000 abahlala emadolobheni zaveza ukuthi isimo sasingesibi kangako. Babengamaphesenti angu-48 abantu ababesathokozela ukuphatha kukaZuma.
Emuva kokunyuka zifike emaphesentini angu-55 lezi zibalo, zehle mawala phakathi kuka-Ephreli zafika emaphesentini angu-46.
Lezi zibalo ziveze nokuthi izinga lalabo abathi abazi ukuthi bami kuphi uma bebuzwa ngalokhu lehlile uma kuqhathaniswa no-2009.
“Abantu sebenolwazi olungcono manje ngoMengameli emuva kwesikhathi eside bezibuza ukuthi ungumuntu onjani. Labo abangazazi ukuthi bami kuphi yilabo asebengene kuleli qulu elingamenameli,” kuqhuba uHiggs.
– Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngiyameseka uPistorius - Kenny Kunene
2013-02-21 12:02
Johannesburg - UKenny Kunene nowasusa umsindo edlela i-sushi phezu kwabantu besifazane ababegqoke izimpahla zangaphansi, uthe uyameseka u-Oscar Pistorius.
Uthe angajabula uma iNkantolo yeMantshi yasePitoli ingamnika ibheyili uPistorius, kubika iSowetan.
"Ngahlala iminyaka eyisithupha nami ejele kanti futhi kunabantu engibaziyo abaquliswa amacala iminyaka eminingi. Leli akulona icala elingase liphothulwe ezinyangeni ezintathu. Ngakho ngicabanga ukuthi kungamsiza ukuthi athole ibheyili bese icala liqhubeka engaphandle,” kusho uKunene.
"Akuyona into elula le kumuntu. Umndeni kuphela, nabangani abamsizayo.”
UKunene uthe uthole ukugxekwa okuningi ngokweseka kwakhe uPistorius, kodwa "abantu kumele bakhumbule ukuthi kumele singachemi".
Uthe angeke enze njengeningi labantu eselivele limlahle ngecala uPistorius, yena uzolinda ukuba inkantolo yenze isinqumo.
"Izolo naye uzikhulumele ngokwenzeka ngakho bonke labo ebekade beqagula okungekho, bembeka icala bengakezwa uhlangothi lwakhe, kuzomele balinde babone ukuthi siyini isiphetho secala.”
"Akahlale emkhulekweni. Ngizoqhubeka nokumthanda nokuba ngumngani wakhe kanti futhi uma efuna ngimsize ngizokwenze njalo,” kusho uKunene kuPistorius.
Kodwa okhulumela ikhomishani yezokulingana ngobulili uJavu Baloyi uthe umphakathi akumele ukubalekele udaba lodlame olubhekiswe kwabobunye ubulili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
'Umsebenzi omkhulu' ukuvula iphalamande: Zuma
2011-02-10 07:42
Johannesburg - UMengameli wakuleli uJacob Zuma ukuthatha njengomsebenzi obalulekile ukwethula inkulumo ebhekiswe esizweni, esho emsakazweni mayelana nokuvulwa kwePhalamende ngoLwesine.
"Uvuka nje, uyazi ukuthi unomsebenzi omkhulu emahlombe akho," kusho uZuma ekhuluma emsakazweni iSAfm ngoLwesine ekuseni.
"Isizwe yisona esikubeka la kanti futhi silindele ukuzwa usibikela ukuthi ubuwenzani, uphinde usho nokuthi usazosenzelani ngemisebenzi oyibona phambi kwamehlo akho.
"Ngakho ke, uyazilungiselela ukuthi ngizobe ngikhuluma nesizwe -- nokuyinkulumo ebaluleke kunazo zonke," kusho uZuma.
Ube esethola izingcingo eziqhamuka kubantu bakuleli ezimcela ukuthi enkulumweni yakhe athinte ubugebengu, inkohlakalo nemfundo.
- SAPA


text:
Yethulwe ngelikhulu isasasa iSiyagcinwa Widows Forum eMlaziComment on this story
BONISWA MOHALE
UKUFELWA ngumyeni akusho ukuphela kwempilo, lona kube ngumyalezo obuqondiswe kubafelokazi ngesikhathi kwethulwa ngokusemthethweni inhlangano yabo eMlazi.
Le nhlangano ebizwa ngeSiyagcinwa Widows Forum yethulwe ngesasasa ehholo lakwa-V, eMlazi.
USihlalo wale nhlangano uNkk Antana Gumede, uthe inhloso yabo ngukukhombisa nokugqugquzela abafelokazi ukuthi impilo iyaqhubeka noma esehambile umyeni. Uthe bazocobelelana ngolwazi, bathobane amanxeba bese bebuye becaba indlela eya phambili.
“Sizosebenzisana nezinhlangano ezahlukene ukuze sisize amalungu ethu. Inhlangano yethu yenzelwe wonke umuntu oshonelwe ngumyeni. Angeke sigcine ngokuthobana amanxeba kodwa sizobuye size nezinhlelo zamabhizinisi ngoba sonke sinenkinga yezimali,” kusho uNkk Gumede.
Amazwi akhe enanelwe nguNkk Lindiwe Ndimande okhulumela le nhlangano njengoba ethe ngisho nasezindaweni ezisemakhaya izoba khona.
Uye waveza ukuthi esikhathini esiningi abafelokazi kabawazi amalungelo abo, baye bathi ngoba sekushone abayeni bahlale phansi bangazi ukuthi benze njani.
“Sifuna basukume, bayothola ulwazi ezikhungweni ezahlukene. Isibonelo nje, abanye abakwazi ngisho ukuyoxhumana noMnyango wezoBulungiswa ongabasiza ekutholeni izimali zabayeni babo. Sifuna umuntu oshonelwe ngubaba wekhaya azi ukuthi akuqali ngaye futhi impilo iyaqhubeka, inqobo nje uma enolwazi olufanele,” kusho uNkk Ndimande.
Kulo mcimbi abesifazane bebegqugquzelwa ukuba bakhuleke futhi kufundwa namazwi aseBhayibhelini.
Bekukhona nelungu lePhalamende uMnuz Chris Ntuli ohalalisele abesifazane ngokuvula le nhlangano esho nokuthi kufanele bonge imali uma befuna ukuphumelela.
Akuyena kuphela obacobelele ngolwazi kodwa bekukhona noMnuz Thanda Madlala we-SEFA, oveze ukuthi le nhlangano akukho engakwenzeli usomabhizinisi osathuthuka inqobo nje uma ibhizinisi lakhe noma isu lakhe lebhizinisi likhombisa ukuthi lizophumelela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma ubazi ngemali ezosetshenziswa - Umbiko
2012-11-23 12:05
Johannesburg - UMengameli uJacob Zuma ubazi kahle ukuthi yimalini yabakhokhi bentela esetshenziselwa ukulungisa umuzi wakhe eNkandla, umbiko ngoLwesihlanu.
Iphephandaba iMail&Guardian iveza ukuthi uZuma wacaciselwa kahle kusukela ngoNovemba 2010.
Lokhu kudale imibuzo ngokuphika kwakhe ePhalamende ngeledlule ngesikhathi ethi wayengenalo ulwazi kahle ngezinga lomsebenzi owenziwayo.
Emiqulwini, umsebenzi wokwakha eNkandla kubekiwe ukuthi imali eyayizofakwa uZuma yashoda ngohhafu wonke njengoba kwakumele akhokhe u-R20m kodwa kwaba ngu-R10m, ngesikhathi futhi izindleko zokwakha nazo zikhula.
Umqulu uphinde uveze ukuthi imali yabakhokhi bentela yakhokhela ukwakha imizi yabomndeni kaZuma hhayi ezokuphepha kwabo, njengoba kwakusho uMnyango wemiSebenzi koMphakathi.
Eminye imiqulu ibhalwe ukuthi “ayimfihlo”.
Izindleko zokwakha sezinyuke zisuka u-R111.3m ngo-2010 zafinyelela ku-R248m ngo- 2012, ngokusho kwemiqulu esezandleni ze-M&G.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Yimi yimi akekho ongidlulayo kwezokusaza: Daddy The GreatComment on this story
SIZWE BLOSE
USAZISHAYA isifuba umsakazi woKhozi FM osanda kuqashwa ngokumemezela ohlelweni lwakhe ukuthi nguyena msakazi ohamba phambili eNingizimu Afrika futhi akekho omunye umuntu ongamhlula.
UChilli M, osedume ngelikaDaddy kubalaleli boKhozi, ukusho lokhu kwangehla kahle kwabanye abasakazi bakuleli, okubalwa kubo uPhat Joe, umsakazi weHeart FM ophinde abe ngumethuli weReal Gobhoza, edlala ku-SABC 1, ngoMgqibelo, ngo-6 ntambama, ozwakale kwelinye lamaphephandaba ekuchitha lokhu okushiwo nguDaddy.
Ephawula uDaddy ongena ngezimpelasonto kuKhozi FM uphinde wakugcizelela ukuthi yena uzibona ehamba phambili emsakazweni.
Uthe ayikho into angayikhuluma noPhat Joe ngoba usakazela abantu abangu-300 000 kuphela kanti yena ukhuluma nabalaleli abangu-7 million.
“Ngisho nasebholeni kunabantu abashaya amagoli kube nalabo abadlala emuva. kulesi simo mina ngingumgadli, yingakho ngithi angifuni ukutshelwa ngoPhat Joe,” kusho Daddy, kuzwakala ukuthi luyamnenga lolu daba oluthinta uPhat Joe.
Uthe uke waba wumngani kaPhat Joe wathi kodwa njengoba esemkhuluma kabi emaphephandabeni akasayingeni indaba yakhe.
“UPhat Joe akayeke ukwenza ingxabano engekho nengenasidingo,” kusho uDaddy, ogcine esezibiza ngoDaddy The Great.
Uthe naye uPhat Joe uyazi ukuthi ngeke nanoma yinini ancintisane naye ngoba uyingane uma sekuziwa kwezokusakaza.
UDaddy uthe abantu bazombona ephethe uhlelo eRiverside ngeSonto lapho ezofakazela khona lokhu.
Kulo mcimbi uthe uzobe ekhombisa ukuthi yena ungubani, kukhona noDJ abanohlonze abafana no-Eddie Zondi, Paul Mtirara, DJ Nutty, DJ Syanda, Happy Gal, Ntombi, Ntukza, Ismael Ibrahim, Vumar, Nutty nabanye.
Imizamo yokuthola uPhat Joe ayiphumelelanga.
Laba basakazi bobabili bake basebenzela iMetro FM neYFM.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngicela ningangibophi - Owadayisa umhlaba eLenasia
2013-02-25 16:50
Johannesburg - UMandla Dlamini olahlwe yicala lokudayisa umhlaba waseLenasia ngokungekho emthethweni, uncenge iNkantolo yeMantshi yaseGoli, ethi ucela ukungayiswa ejele.
"Ngingenza noma yini, ngikhokhele nabantu izimali zabo abathenga ngazo umhlaba. Ngicela ningangiyisi ejele," kuzikhalela uDlamini esitatimendeni esifundelwe inkantolo.
Lo makhi oneminyaka engu-75 ubudala, ubehleli ethule cwaka ngesikhathi kuqhubeka ukulalelwa kobufakazi enkantolo.
"Uyayihlonipha inkantolo nesinqumo esimthola enecala. Uyazisola ngalokhu akwenza," kusho isitaimende.
UMnyango wezeZindlu eGauteng uthole uDlamini
enecala lokuthengisa umhlaba kubantu baseLenasia nase-Ennerdale.
Abamangali abachazwe kuphela kwathiwa nguSimelane noPhungwayo, bakhokha imali eyisibambiso.
UPhungwayo wakhokha isamba esingu-R12 000 kwathi uSimelane wakhipha u-R17 000.
USimelane utshele inkantolo ukuthi akakukhathalele ukuthi abuyiselwe imali wathi ufuna umuzi qha.
IMantshi u-Elen Engelbrecht uhlehlise icala wathi kuzokhishwa isigwebo mhlaka-5 Mashi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IZambia iqophe umlando ngokuthatha ese-Afcon
2012-02-13 07:23
Johannesburg - Emuva komdlalo obuvutha bhe noholele kuma-penalty, iChipolopolo ikwazile ukuguqisa iCote d'Ivoire ngo 8-7 kowamanqamu we-2012 Africa Cup of Nations, kubika iKickOff.com.
Bekuseyiqanda ngapha nangale emuva kokudlala imizuzu engu-120.
IZambia ikwazile ukuhlonipha isikhumbuzo sabadlali abashona ngenhlekelele yango-1993 ngokuba ngoshampeni balo mncintiswano okokuqala ngqa solokhu waqala.
Bekungangatshazwa ukuthi iCote d'Ivoire ibiyizintandokazi kulo mdlalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ngiyawubonga unyaka ka-2012 - Umbono
2012-12-03 16:28
Cape Town - Usufike uDisemba akusekho ukujikela emuva, sekusele izinsuku ezimbalwa ukuthi uphethwe unyaka kanti abafundi basho ukuthi ubaphathe kanjani.
Babeke kanje:
USphamandla Madolo uthe: Bengifisa ukuqeda u-matric wami kwazise ngingowokuqala ekhaya ozewaqeda isikole.
Abaingi bayeka bengakaqedi.
UPatrick Mbal uthe: Kimi ube mubi kakhulu lo nyaka. NgoMashi ngangingcwaba udadewethu, ngoMeyi ngaphelelwa umsebenzi kwathi ngoSepthemba ngashonelwa umfowethu.
Ngaphoqeka ukuthengisa imoto ngaphinda ngadlelwa umuzi, ube mubi kakhulu unyaka.
UKwazi Knowldge uthe: UNkulunkulu ungibusise ngendodakazi.
UMelisizwesamaphephethe Lunga Gwala uthe: Mina segiyawubonga, awuhambe uphele.
Angisoze ngalibala ngokushonelwa ingane yami inesonto elilodwa nje vo izelwe, ngingakayiboni nokuyibona.
UMzwakhe Buthelezi uthe: Kwengangizibekele khona ngiyathokoza ukuthi kwenzekile yizeke kungafikanga kuleli izinga engangilfuna.
Nokho ngiphatheke kabi kakhulu uma uhulumeni ehluleka ukuvikela abantu abamvotela wababulalisa ngamaphoyisa belwela amalungelo abo eMarikana, waphinde wabhidliza izindlu zabantu.
USteve Zakhele Mthethwa uthe: Lo kube unyaka omuhle kakhulu kimi ngoba ngikwazile ukwenza izinto zami ebengizifuna kanti nasemasenteni ngikwazile ukwenza athe xaxa uma ngiqhathanisa nale eminye edlule.
Ngiyafisa ozayo ube muhle kakhulu.
UNtokozo Maphumulo uthe: Ngeke ngiwukhohlwe, ngalahlekelwa ngothandiwe wami engozini yemoto, nokho okungijabulisile kube ukuthola umsebenzi.
UNkosikhona Nkocy Dube uthe: U-2012 uhambe kahle impela kokuningi ebengikuhlelile kufezekile, kwasala lapha nalaphaya.
Okube mnadni kakhulu ingesikhathi kuqala isizini iKaizer Chiefs iwina ngo 6-0, ngaya enkundleni nomuntu owayegakaze aye phambini, manje njalo uma ngihamba ufuna ukuhamba nami.
UGugu Masuku uthe: Ngibe yisikhulu esiphezulu enkampanini.
Ngizizwa ngibusiseke kakhulu, sengilindele unyaka ozayo.
UMelusi Richman uthe: Ngihlangane nomuntu obe wusizo kakhulu empilweni yami, emuva kwesikhathi eside ngidwanguza ehlathini.
USbusiso Mavuso uthe: Ngokwezifiso zami, okuningi ngikwazile ukukwenza.
Lona ngunyaka angeke ngiwukhohlwe, ngalinyalelwa yingane yami, angisoze ngawukhohlwa empilweni yami.
Ngifikelwa yizinyembezi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Amakhulu ezakhamizi zemzini weEpworth oduzane le Harare, azithole esengasela zindlu ngemva kokuba umanisipala walelidolobho ezidilizile imizi kusehlakalo esifana xathu lo Operation Murambatsvana Ngomvulo.
Izindlu lezi zidilizwe kulandela isingqumo somthethwandaba sokuthi lezi zindlu zidilizwe ngoba zingekho emthethweni.
Umgcinisihlalo walikhanisli, uMnu. Gift July utshele iStudio 7 ukuthi bakhangelele ukudiliza izindlu ezedlula inkulungwane lamakhulu amahlanu, 1 500.
Ngomvulo kudilizwe izindlu ezingamakahulu amathathu, 300. Inengi lezakhamizi lezi litshone lisegcekeni lona izulu lisina okwamagama.
Esinye isakhamuzi sibikwa silimele sephuka isandla sizama ukuhlenga uphahla lwendlu yaso.
Esinye isakhamuzi, uMnu. Damson Damson utshele iStudio 7 ukuthi izakhamizi zithithibele ngesehlakalo lesi.
Ingcwethi ecubungula ezombusazwe, uMnu. Rejoice Ngwenya utshele iStudio 7 ukuthi lanxa uzulu engamelanga akhe engelamvumo kuyamangalisa ukuthi lokhu kwenzakala ngesikhathi sekukhulunywa ngokhetho.
Ingxoxo loMnu. Rejoice Ngwenya


text:
Okusha ngemali uShaik ayinika uZuma
2012-12-14 12:07
Johannesburg - Izigidi zemali ezakhishwa ngusomabhizinisi waseThekwini owalahlwa ngamacala enkohlakalo uSchabir Shaik, eyikhiphela uMengameli uJacob Zuma, kwabe kungeyezingane zakhe.
Lokhu kushishwe yiphephandaba iMail&Guardian, ebike yathi imali kwabe kungeyemfundo yezingane zikaZuma.
UShaik utshele iphephandaba wathi wanikelela izingane "ngaphandle kokuphoqwa ngumengameli" wathi "ngangenzela ukuthi umengameli angabi nenkinga yemali yemfundo yabantwana bakhe, akwazi ukubhekana nomsebenzi wakhe".
Lo somabhizinisi watholakala enamacala enkohlakalo nawokukhwabanisa ngo-2005, kwathiwa wabe enobudlelwano obuhlangene nenkohlakalo noZuma, owabe enguSekela Mengameli ngaleso sikhathi.
Ekuqaleni konyaka iphephandaba iSunday Independent labika lathi uShaik ufuna ushwele kahulumeni nemali engu-R2 million, eyasala kuleyo ayeyiboleke uZuma.
Iphephandaba lithi imali engu-R2.5 million, yabolekwa uZuma kuze ezokwazi ukutholela abantwana bakhe imfundo esezingeni, kuthiwa wakhokha kuphela u-R500 000.
IMail&Guardian ibike yathi uShaik uyakuphika ukuthi wahlomula ebudlelwaneni bakhe noZuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ngingaqiniseka kanjani ukuthi ngizoya eZulwini uma ngifa?
Umbuzo: "Ngingaqiniseka kanjani ukuthi ngizoya eZulwini uma ngifa?"
Impendulo: Uqiniseke ngempela ukuthi unakho ukuphila okuphakade nokuthi uzoya eZulwini uma ufa? UNkulunkulu ufuna ukuthi ube nesiqiniseko! IBhayibheli ithi: “Nginilobele lokho, ukuze nazi ukuthi ninokuphila okuphakade nina enikholwa egameni leNdodana kaNkulunkulu.” (1 KaJohane 5:13). Nangu umfanekiso, zibone ume phambi kukaNkulunkulu abese ekubuza lombuzo othi, “Ngitshele ukuthi ngifanele ngani ukukuvumela ukuthi ungene eZulwini?” Ungaphendula uthini? Ungeze wakwazi nokuphendula. Ofanele ukukwazi ukuthi uNkulunkulu uyasithanda futhi usenzele indlela yokuthi sibe nesiqiniseko salapho siyochitha ingunaphakade lethu khona. IBhayibheli ithi; “ngokuba uNkulunkulu walithanda izwe kangaka waze wanikela ngeNdodana yakhe ezelwe yodwa, ukuba yilowo nalowo okholwa yiyo angabhubhi kodwa abe nokuphila okuphakade.” (NgokukaJohane 3:16).
Okokuqala esifanele ukukuqonda yinkinga esivimbela ukungena eZulwini. Inkinga yilena-Imvelo yethu yokona iyona esivimbela ukuba sibe nobudlelwane noNkulunkulu. Siyizoni ngokwemvelo nangokuzikhethela. “Ngokuba bonke bonile, basilalelwe yinkazimulo kaNkulunkulu.” KwabaseRoma 3:23). Singeke thina sizisindise ngokwethu. “Ngokuba ngomusa nisindisiwe ngokukholwa; nalokhu akuveli kini, kuyisipho sikaNkulunkulu; akuveli ngemisebenzi, ukuze kungabikho ozibongayo.” (Kwabase-Efesu 2:8-9). Thian sifanelwe ukufa nesihogo. “Ngokuba inkokhelo yesono ingukufa.” (KwabaseRoma 6:23).
UNkulunkulu ungcwele futhi ulungile ngakoke ufanele ukujezisa isono, kodwa ke ngoba esithanda usinikezile intethelelo ngezono zethu. UJesu uthi: “Mina ngiyindlela neqiniso nokuphila. Akakho oza kuBaba ngaphandle kwami.” (NgokukaJohane 14:6). UJesu wasifela esiphambanweni: “Ngokuba naye uKristu wahlupheka kwaba kanye ngezono, olungileyo ngenxa yabangalungile, ukuba asiyise kuNkulunkulu, ebulawa enyameni kepha ephiliswa emoyeni.” (1KaPetru 3:18). UJesu wavuswa kwabafileyo: “Owanikelwa ngenxa yeziphambeko zethu, wavuswa ngenxa yokulungisiswa kwethu.” (KwabaseRoma 4:25).
Akesibuyele embuzweni wethu wakuqala – “ngingaqiniseka kanjani ukuthi ngiya eZulwini uma ngifa?” Impendulo yilena – kholwa eNkosini uJesu Kristu uyakusindiswa (Izenzo 16:31). “Bonke abamamukelayo wabapha amandla okuba babe ngabantawana bakaNkulunkulu, labo abakholwa egameni lakhe.” (NgokukaJohane 1:12). Ungakwemukela ukuphila okuphakade njengesipho samahhala. “…kepha isipho somusa sikaNkulunkulu singukuphila okuphakade kuKristu Jesu iNkosi yethu.” (KwabaseRoma 6:23). Ungaphila impilo epheleleyo khona manje. UJesu uthi: “Ngize ukuba babenokuphila, babenakho kuchichime.” (NgokukaJohane 10:10). Ungachitha iphakade lakho noJesu eZulwini, ngoba uthembisile wathi: “Nanxa ngiya nginilungisela indawo, ngobuye ngize, nginibuyisele kimi ukuba lapho ngikhona nibekhona nani.” (NgokukaJohane 14:3).
Uma ufuna ukwemukela uJesu Kristu njengoMsindisi wakho nokuthola intethelelo kuNkulunkulu, shano lomthandazo olandelayo: Khumbula ukuthi ukusho lamagama noma amanye afana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Ngingaqiniseka kanjani ukuthi ngizoya eZulwini uma ngifa?


text:
Ngesowesifazane esatholakala efrijini
2012-10-12 12:03
Cape Town - Amaphoyisa aseqinisekise ukuthi isidumbu esatholakala sifakwe efrijini eflethini iSenator Park, eKapa, kutholakale ukuthi ngesomuntu wesifazane.
Isidumbu satholakala ngasekuqaleni kwenyanga, kwelinye lamaflethi kule ndawo, ngokombiko weCape Argus.
“Umphumela wokuhlolwa kwesidumbu uthi lona wesifazane akaziwa ukuthi ungubani,” kusho uCaptain FC van Wyk.
UVan Wyk uthi amaphoyisa azoqhubeka nokuzama ukuthola ukuthi ungubani lona wesifazane, ukutholakala kwesidumbu kwakhexisa umnikazi weflethi, owathi lokhu kuyisikhumbuzo sokuthi le ndawo yaseSenator Park, yabe injani phambilini.
Indawo lena yake yaba yisizinda sezidakamizwa, ubugebengu kanjalo nokudayiswa komzimba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ezinye izindaba...
Ningizimu Afrika...
Isikhulu esiphezulu sikamasipala waseFree State sisolwa ngokubulala unkosikazi waso sase siyovakashela abazali baso nesidumbu sisebhuthini lemoto impelasonto yonke.
Akazange aphumelele ekuqondisweni izigwegwe ngoLwesihlanu uthisha wezibalo waseFree State osolwa ngokubiza amalungu ebhodi ngamakhafula enkundleni yezokuxhumana iWhatsApp.
Sekuvele imibiko ethi omunye wothisha besikole somntakabani ePitoli, wesulile emsebenzini kulandela izinsolo zokunukubeza abafundi ngokocansi.


text:
Inqindi kuvela uthisha ngelokudlwengulaComment on this story
NOKUBONGWA PHENYANE
KUQHUME iqupha kwaba nokuklolodelana enkantolo yeMantshi eScottburgh izolo ngesikhathi kuvela uthisha waseNjabulo Senior Secondary School eMkhomazi osolwa ngokudlwengula izingane esikoleni sakhe.
Kushube isimo phakathi komphakathi waseMahlongwa nomndeni walo msolwa (44), kule nkantolo ngesikhathi iMantshi, uMnuz Christian Schoeman, ihlehlisa leli cala liya kuNovemba 22.
Ummeli, uMnuz S I Mbhele, (onqabile namagama akhe agcwele) ufake isicelo sokuthi anikwe ithuba lokubhekisisa kahle amacala abhekene nomsolwa ngaphambi kokufaka isicelo sebheyili njengoba bekuwusuku lwakhe lokuqala emmele.
Ngaphakathi enkantolo bekubonakala ukuthi lukhulu luyeza njengoba lezi zinhlangothi bezichaphana ngenhlamba kubonakala ukuthi kushoda ozogadla kuqala.
Kube wukuphuma ngaphandle kwenkantolo umndeni kamsolwa wavulela iqupha kubantu abebevela eMahlongwa bebasola ngokuthi baqambela umfowabo amanga.
Abantu abazibize ngabakubo kamsolwa baqale ukuthukana namalungu omphakathi kwagcina ngokuthi bashayane.
Kulesi sigameko okungalimalanga muntu kuso, kugcine ngokuthi bagijimisane kungekho phoyisa elilamulayo.
Amaphoyisa aseScottburgh angumakhelwane nale nkantolo awabonakalanga nangokhalo kulesi sigameko.
Amalungu omndeni kamsolwa ngesikhathi esendleleni eselungiselela ukuhamba azithele phezu kukamphenyi wecala naye bamshaya ngaphandle kokukhuluma.
Lo mphenyi ugcine ngokuvula icala kwaboshwa owesifazane wakubo kamsolwa.
Okhulumela amaphoyisa, uCaptain Thulani Zwane, usiqinisekisile lesi sigameko wathi umsolwa uvele khona izolo kule nkantolo ngecala lokushaya.
Nentatheli yezindaba zakwaSABC ebishutha uMnuz Zamo Ngcobo, umndeni kamsolwa uvele wayibhunyela ngamanzi ngesikhathi ithatha izithombe.
Induna yaseMahlongwa, uMnuz Simon Majola, ikhale kakhulu ngamaphoyisa ethe bekumele awubhule lo mlilo.
“Kuzophuma isidumbu la njengoba isimo sinjena. Amaphoyisa ala eduze kodwa awakwazi ukuthi azoqapha abantu belwa kanje,” kusho uMajola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Hy
CELANI SIKHAKHANE
UMSEBENZI kamasipala waseHibiscust Coast ongumsolwa wesibili ecaleni lokubulawa kukaMnuz Wandile Mkhize owayenguSotswebhu we-ANC kulo masipala ugcine eqashe ummeli ozimele ngemuva kwesikhathi eside engayingeni indaba yomuntu ozommela ngoba ethi usadidekile.
UMnuz Kwanele Cedric Hlongwana kuthe izolo wavela enkantolo yaseRamsgate nozakwabo uMnuz Dumisani Sikhakhane abangabakhona oGwini bezolalela okokuqala ukuthi sizoba nini isicelo sabo sebheyili.
UHlongwane nguye obesebambezele ukuqhubeka kwaleli cala ngoba ubehlale eveza ukuthi akazi noma ummeli uyamdinga yini ngoba usadidekile nokuholele ekutheni kuze kuphele isikhathi eside singakaze silalelwe isicelo sabo sebheyili.
IMantshi uNkk Elize Coetzee uthe akukho okuzokwenzeka kodwa njengoba uHlongwane esegcine emqokile ummeli ozimele usenquma ukuthi leli cala lihlehliselwe uDisemba 13.
“Leli cala lizobuya ngoDisemba 13 ukuze nikwazi ukuzofaka isicelo sebheyili ngokusemthethweni,” kusho uNkk Coetzee.
UHlongwane umelwe abameli bakwaThandi Sima & Associates kanti uSikhakhane umelwe abammeli bakahulumeni okunguMnuz Ramkisoon onqabile negama lakhe.
Laba baboshwe ngo-Agasti, uHlongwana yena uboshwe esebhace eMlazi ngemuva kophenyo lwamaphoyisa olwaholela ekubanjweni kwakhe okwenzeka ngemuva kwesikhathi esiyinyanga kwashona uMkhize nomngani wakhe owayeyikhansela uNhlakanipho Shabane.
Laba baholi babulawa bebuya engqungqutheleni ka Khongolose yenqubomgomo eyayingoJulayi eGallagher Estate eGoli.
Amalungu kaKhongolose ngesikhathi imantshi ikhipha umyalelo wokuthi leli cala ilihlehlisela uDisemba-13 acasukile abanye bakhala ngokuthi kuyobe kuwusuku abayobe begibela ngalo bebheke eMangaung engqungqutheleni yokukhetha ubuholi .
Ngesikhathi bengena ebhokisini lofakazi akuphelanga ngisho imizuzu emihlanu bakhishwa .
UNobhala we-ANC Ogwini uMnuz Mzwandile Mkhwanazi unxuse abantu ukuthi bangapheli amandla ekutheni bazokweseka umndeni kaMkhize ngoba ubengumuntu obaziwa ukuthi uuwukhathalele kanjani uKhongolose.
“Maqabane esikufunayo ukuthi kugcine kuphume iqiniso lokuthi laba babethunywe ubani kuphele nalento yokuthi kubekhona abantu asebethi kukhona abaholi abathintekayo kodwa abangeke baboshwe ngoba nakhu kulindwe iMangaung,” kusho uMkhwanazi.
Khonamanjalo umsolwa ecaleni lokufa kwabaholi be-ANC basoShabeni uMnuz Alex Mbhele yena kulindeleke ukuthi abuyele enkantolo yasePort Shepstone ngoJuni 24 wangonyaka ozayo ngoba kukhalwe ngokuthi uyagula.
Leli cala lizohlala izinsuku ezine enkantolo ephakeme yaseScottburgh.


text:
Kutholakale isidumbu sominze eR' Bay
2013-01-08 13:02
Johannesburg - Kutholakale isidumbu sebhungu elineminyaka engu-22 ubudala, elinyamalale olwandle lwaseRichard's Bay, kusho abakwaNational Sea Rescue Institute (NSRI).
NgoMsombuluko, kuhlatshwe ikhwela ngesikhathi kubonakala indoda ebingathi ihlangabezana nobunzima ngesikhathi isemanzini eSt Lucia Beach, endaweni engu-80 kilometres, ukusuka enhla neRichard's Bay, kusho okhulumela abakwa-NSRI esiteshini esiseRichard's Bay, uCommander Dorian Robertson.
Uphenyo lwabakwa-NSRI aluphumelelanga, isidumbu size satholakala ngoLwesibili sesihlanzwe wulwandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ithemba ngeDurban Ladies kuqhathwaComment on this story
NONTUTHUKO NGUBANE
IDURBAN Ladies isethubeni elihle lokukhala yemuke nesicoco seSasol League National Championship njengoba iqhathwe namaqembu amaningi aqalayo ukudlala kulo mqhudelwano eqoqweni labo.
Lo mqhudelwano uzoba seThekwini eKing Zwelithini Stadium kusukela ngoJuni 25-30 okokuqala selokhu ibhola labesifazane laxhaswa yiSasol nokubhekwe ukuba iDurban Ladies yenze ezibukwayo.
IDurban Ladies yagcina ngo-2003 ukudla umhlanganiso kulo mqhudelwano owawusePrincess Magogo Stadium usabizwa ngeSanlam League.
Leli qembu liseqoqweni elingahle libe lula ngoba kunamaqembu amathathu afikayo kulo mqhudelwano okuyiMsiphuya Ladies (Mpumalanga), RC Mills (Northen Cape) ne-Als Puk (North West).
Kule minyaka emithathu edlule iDurban beyenza kahle uma iqhudelana namanye amaqembu akwezinye izifundazwe kodwa ibhede ekugcineni.
Iqembu eliphethe isicoco yiPalace Super Falcons okugijima kuyona uPortia Modise noJanine Van Wyk bodumo lweBanyana Banyana. Bona baseqoqweni lesibili kanti namaqembu abaqhathwe nawo awakhombisi ukuthi angabanikeza inkinga.
Kuhlungwa amaqembu izolo, uNomsa Mahlangu, ongusihlalo ebholeni labesifazane. ukubeke kwacaca ukuthi angathanda ukubona iDurban Ladies iwina ngoba izobe idlalela ekhaya.
“Kungayijabulisa inhliziyo yami ukubona iDurban Ladies iwina kulokhu. Basethubeni elihle impela ngoba badlalela ekhaya, angikuboni okungabavimba,” kusho uMahlangu.
Okujabulisayo ngalo mqhudelwano yizihlabani zeBanyana ezizobe zikhona kwazise bonke abadlali beqembu lesizwe kulindeleke babe khona bezomela amaqembu abo ehlukene.
Ngenxa yama-Olympics asesemome kuzobe kungekho ukuphumula kulo mqhudelwano, kusukela uqala kuze kube ngowamanqamu ukuze abadlali beBanyana bakhululeke bathathe uhambo lwabo oluya eGermany lapho bezokhempa khona ngaphambi kokuya eLondon.
Kulo mqhudelwano kuzobe kungenwa mahhala futhi maningi amathuba okusakaza umdlalo wamanqamu bukhoma kuthelevishini yize izingxoxo zisaqhubeka.
Amaqoqo ame kanje:
Group A:
Durban Ladies (KwaZulu-Natal) , Bloemfontein Celtics (Free State), Msiphuya Ladies (Mpumalanga), RC Mills (Northen Cape) ne-Als Puk (North West).
Group B:
Palace Super Falcons Ladies (Gauteng), Cape Town Roses (Western Cape), Kanatla Ladies (Limpopo) neCity Ladies (Eastern Cape).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma uhambele elaseMosambique
2011-12-13 16:03
Pretoria – UMengameli Jacob Zuma usefikile eMaputo, eMozambuque ngoLwesibili ohambweni lakhe laleliya lizwe, kusho ihovisi lika mengameli.
"UMengameli Zuma noMengameli Armando Guebuza bazoba nezingxoxo zokuqinisa ukubambisana phakathi kwamazwe ethu," okhulumela ihovisi, uMac Maharaj ushilo esitatimendeni.
Ngesikhathi eseMozambique, uZuma uzovakashela itshe lesikhumbuzo le-Heroes Acre, futhi neMatola Raid Memorial and Interpretive Centre.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Iyehla intengo kaphethiloli
2012-12-28 08:45
Johannesburg - UMnyango wezaMandla umemezele ukuthi izokwehla intengo kaphethiloli ngasekuqaleni kukaJanuwari.
Okhulumela uMnyango uThandiwe Maimane uthe i-95 octane izokwehla ngo-15 cents ilitha kuthi i-93 octane yehle ngo-13 cents ilitha.
Udilizi uzokwehla ngo-27 nango-28 cents ilitha ngokuhlukana kwawo.
Uphalafini uzoshibha ngo-17 cents ilitha.
La manani azoqala ukusebenza ngoJanuwari 2.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sichithiwe isicelo ngolukaDalai Lama
2012-02-03 13:17
Cape Town - INkantolo
eNkulu yaseWestern Cape isichithile isicelo esimayelana nokuthi kwakuhambisana
yini noMthethosisekelo ukuba uhulumeni anqabele uDalai Lama i-visa ngonyaka
odlule.
IJaji u-Elizabeth Baartman lisichithile lesi sicelo seNkatha Freedom Party kanye
neCongress of the People.
IDalai Lama yaluhoxisa uhambo lwayo lwaseNingizimu Afrika lokuzobungaza
iminyaka engu-80 yokuzalwa kuka-Emeritus Desmond Tutu ngo-Okthoba 4.
Lo mholi wamaTibet wathi uhoxise uhambo lwakhe ukuze angadaleli uhulumeni
waseNingizimu Afrika ubunzima.
Ukuhluleka kukahulumeni ukunikeza uDalai Lama i-visa, kwakhalisa abaningi,
uTutu waze wathi wayengcono uhulumeni wobandlululo kunokaMengameli Jacob Zuma.
I-IFP neCope bafaka amaphepha esicelo enkantolo enkulu, ukuba ikhiphe umyalo
wokuthi indlela uNgqongqoshe wezaseKhaya uNkosazana Dlamini-Zuma aphathangayo
lolu daba, ayikho semthethweni futhi imuphoqe ukuba esikhathini esizayo isicelo
sikaDalai Lama siphathwe ngendlela efanele.
Umholi we-IFP
uMangosuthu Buthelezi ucele ukuba uDalai Lama amvakashele nonyaka.
– "Like" ikhasi lethu ku-Facebook uze ukwazi ukujoyina inkulumo ngolimi lwakho
.
– Landela IzindabaNews24 kuTwitter (@IzindabaNews24)
.
- SAPA


text:
Akwesekwe imibhikisho ye-etolling - ANCYL
2012-11-28 14:03
Johannesburg - Abantu abasha kumele beseke imibhikisho ehlelelwe ukulwa ne-etolling eGauteng, kusho uphiko lwentsha i-ANC Youth League, ngoLwesithathu.
"Abantu abasha kumele baphume ngobuningi babo ngoLwesihlanu babe yingxenye yemibhikisho ezobhekiswa emiNyangweni kahulumeni, ngenhloso yokulwa ne- etolling," kusho umkhulumeli wophiko uKhusela
Sangoni-Khawe, esitatimendeni.
Uphiko lweseka imibhikisho ehlelwe wumfelandawonye wezinyunyana iCongress of SA Trade Unions, imibhikisho izobanjelwa eGoli naseTshwane.
"Asinakho ukungabaza ukuthi uhlelo lolu luzoqhubeza izinkinga izwe elivele libhekene nazo."
"Kungumsebenzi kahululmeni ukukhokhela imigwaqo, lokho akungatshazwa," kuqhuba uSangoni-Khawe.
Uphiko luthi uhulumeni wamukela izindodla zemali, luthi kumele kube nguye obhekene nomsebenzi wokukhokhela imigwaqo.
Luthi asikho isidingo sokuthi kucindezelwe abahlali abavele babhekene nengcindezi yezidingo ezimba eqolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UPandor unxusa ukubekezelelana
2012-08-15 07:27
Cape Town - IPhalamende kumele libe yisibuko sokusabalalisa ukubekezelelana kubantu bakuleli, kusho uNgqongqoshe wezeSayensi nobuChwephe uNaledi Pandor.
UPandor ubekhuluma kusiShiyamthetho kulandela izitatimende ezenziwe ngamalungu amaqembu ezombusazwe mayelana nokubulawa kukaMuhammad Fayaaz Kazi, 27, nokusolakala ukuthi kwenziwe ngabantu abebekhuluma isiBhunu.
Amalungu ePhalamende achaze lokhu kubulala "njengobulwane".
“Lolu hlobo lokungabekezelelani ngokobuhlanga nangenkolo akwamukelekile,” kusho iLungu lePhalamende ku-ANC uRoy Ainsley.
UKazi wabulawa ehamba nomngani wakhe u-Anser Mahmood bekwaChicken Licken eMagaliesburg, ngesikhathi abasolwa begcona uKazi ngentshebe yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lithini iBhayibheli ngobulili obunye na? Ngabe kuyisono yini?
Umbuzo: "Lithini iBhayibheli ngobulili obunye na? Ngabe kuyisono yini?"
Impendulo: IBhayibheli lisitshela njalo ukuthiukuhlanganyele ngibulili bunye buyisono na (Genesisi 19; 1 -13, Levitikosi 18; 22, abaseRoma 1 26 – 27, abaseKorinthe 6; 9) abaseRoma 1: 26 – 27) Izwi lisifundisa ukuthi ukuba nobulili bunye isizathu sokumphika nokungamhloniphi uNkulunkulu. Uma abantu bangamhloniphi uNkulunkulu nokungamlaleli. uNkulunkulu ubanikela esitheni abakhombise futhi ukonakala kakhulu ukuze abakhombise ububi nokuhluleka kwabo kanye nempilo engenalo ithemba engephandle kwentando kaNkukunkulu. 1 abaseKorinthe 6: 9 lithi izwi leNkosi abantu ababululili bunye angeke bawubone umbuso kaNkulunkulu.
uNkulunkulu akamdali umuntu ngezifiso zobulili obufanayo. iBhayibheli lithi umuntu uba nobulili obufanayo ngenxa yesono. (abaseRoma 1: 24 – 27) nalokho kwenzeka ngenxa yokuzikhethela. Umuntu angazalwa nentshisakalo enkulu yokuba nobullili obufanayo, njengalokho abantu bazalwa nomoya wobudlangudlangu kanye nezinye izono. Lokho akukuniki ilungelo lokona noma ukukuholela entshisakelweni yokona. Uma umuntu ezalwa nentukuthelo enkulu noma ukungagculiseki, loko akumnikeli igunya laleyo ntshisakalo na? Kunjalo nabantu abanobulili obufanayo.
Kodwa – ke iBhayibheli alichazi ubumbaxambili njengesono esikhulu ukudlula zonke izono. Zonke izono zimbi kuNkulunkulu. Ubumbaxambili esinye sezono esisohlelweni njengoba kulotshiwe 1 abaseKorinthe 6: 9 – 10 loku okwenza ukuthi singalidli ifa lombuso kaNkulunkulu. Ngokwezwi likaNkulunkulu, uNkulunkulu uthembekile futhi ulungile ukusithethelela kuwo onke amacala ethu. Uzimisela ukuthethelela umuntu wobulili obumbaxambili njengalokhu angathethelela isiphingi, okhonza izithixo, ababulali, izigebengu, njalo, njalo. uNkulunkulu usithembisile amandla okunqoba isono, kanye naso sobumbaxambili, kubo bonke abakholwa iNkosi uJesu Krestu ngensindiso yabo (1 abaseKorinthe 6: 11; 2 abaseKorinthe 5: 17; abaseFiliphi 4: 13).
Buyela ekhasini lekhaya lesiZulu
Lithini iBhayibheli ngobulili obunye na? Ngabe kuyisono yini?


text:
Akushushiswe untamolukhuni - UN
2012-07-20 16:26
The Hague - INkantolo eNkulu ye-United Nations isibize ukuthi iSenegal ishushise undlovukayiphikiswa waseChad uHissene Habre, athweswe amacala okuhlukumeza ngenhloso yokulimaza.
Inkantolo ithi uma izwe lingadluliseli lona eBelgium, kumele limshushise.
I-International Court of Justice inqume yathi iSenegal iphule imithetho yeNhlangano yeZizwe ngokungashushisi uHabre.
UHabre usolwa ngodlame olwadlula nemiphefumulo yabantu phakathi kuka-1982 no-1990, kumanje lona uphila buthebelele eSenegal, la abalekela khona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kushone 8 kuqhuma ibhomu e-Afghan
2012-07-19 14:05
Kabul - Izakhamuzi eziyisishiyagalombili zase-Afghanistan zibulawe esehlakalweni sokuqhuma kwebhomu nesenziwe abeTaliban enyakatho yezwe ngoLweisne.
Kanti kuphinde kwashona amasosha amabili eNATO esehlakalweni esifuze lesi kwenye indawo kuleli lizwe elikhungethwe yizinkinga, kusho izikhulu.
Izakhamuzi zibulawe enyakatho yesifandazwe saseFaryab ngesikhathi imoto ebezihamba ngayo ishayisa ibhomu yokuzakhela esetshenziswa yiTaliban ekuhlaseleni okuqondiswe emasosheni.
“Kushone izakhamuzi eziyisishiyagalombili okuhlanganisa owesifazane nengane kwathi abayisithupha balimala,” kusho oyisikhulu esiphezulu samaphoyisa esifundazweni u-Abdul Khaliq Aqsai utshele abe-AFP.
Uqhube ngokuthi izimoto zamaphoyisa bezidlula ngesikhathi kuqhuma ibhomu.
UJawed Badar, oyisikhulumi sezokuphathwa kwesifundazwe, uthe izakhamuzi bezilibhekise enhlokodolobha yesifundazwe okuyiRamadan, njengoba sekuzoqala isikhathi sokuzila kwamaMuslim ezinsukwini ezizayo.
- Landela
IzindabaNews24 kuTwitter
- Sapa - AFP


text:
Kucekelwe phansi ifemu yamabhomu
2012-12-28 08:16
Kaduna - Umbutho wezempi eNigeria uthi amasosha abulale abantu abayisihlanu abasolwa ngokuba ngabashokobezi ase ecekela phansi ifemu yokwakha amabhomu eKaduna nalapho kubusa khona iBoko Haram.
IKaduna, negcwele kakhulu amaSulumane, kade yaqala ukuhlaselwa yiBoko Haram.
"Athe eqhamuka amasosha kwakhona abavulela ngenhlamvu," kusho okhulumela umbutho uSani Kukasheka Usman esitatimendeni.
"Impi yezulu lezandla igcine ngokuthi kufe abashokobezi abayisihlanu kwathi ababili balimala."
- Landela
IzindabaNews24 kuTwitter
- Reuters


text:
Kubulawa ngesihluku amaKrestu eNigeria - Umbiko
2012-12-31 10:29
Kano - Ontamolukhuni abangamaSulumane babulale abenkolo yamaKrestu abangu-15, bebanquma imiqala ngesikhathi behlaselwa esigodini saseNigeria, kusho izakhamizi nemithombo yabezindaba.
"Olwazini esilutholile, abahlaseli bagqekezi emizini ethile banquma abantu abangu-15 belele," kusho isikhulu esingafunanga ukudalulwa ngoba singagunyaziwe ukukhuluma emphakathini.
Iziphathimandla phambilini zasiqinisekisa lesi sigameko esenzeke eMusari, kodwa zanganaba ngemininingwane zathi kubulawe abantu abahlanu kuphela.
– Landela Izindaba News24 kuTwitter
(@IzindabaNews24).


text:
Baswele imali yokufunda enyuvesiComment on this story
SIZWE BLOSE
noMHLENGI SHANGASE
NGESIKHATHI bethola ukuthi baphumelele ngamalengiso bethola inqwaba yo-A kwaMatric bebengazitsheli ukuthi bangamiswa nse imali njengoba bengazi nanokuthi bazothathani bahlanganise nani ukuze bayofeza amaphupho abo emanyuvesi.
ONtandoyethu Ngubane (18) waseMtubatuba esigodini saseNkombose, Sboniso Mzulwini waseFolweni obefunda e-Okumhlophe High noMqondisi Sokhulu waseMbumbulu bajabulisa okwezingane ziphiwa amaswidi ngesikhathi bethola imiphumela yabo kodwa lenjabulo ishabalalise okwamazolo ebona ilanga njengoba bengakwazi ukuyoqhuba izifundo zabo.
UNgubane obefunda eNkombose High akakwazi ukuyoqhuba izifundo zobudokotela ngenxa yokuntula imali, abazali bakhe abasebenzi.
Udabule o-A abayisikhombisa ezifundweni iMaths, Sayensi, Life Sciene, Geography, English, isiZulu neLife Orientation.
UMzulwini noSokhulu abebefunda e-Okumhlophe nabo badabula o-A kwi-Maths, Sayensi, English, isiZulu, Geography, Maths paper 3, ne-Life Orientation.
“Ngithathiwe e-University of KwaZulu Natal ngizokwenza izifundo zobudokotela, inkinga engisabhekene nayo ukuthi ayikho ngisho imali yokuya kobhalisa,” kusho uNtandoyethu.
UMzulwini uthe ushoda ngemali yokwenza iziqu ze-Bachelor of Maths and Science eNelson Mandela Metropolitan, ePort Elizabeth ngoba abazali bakhe abasebenzi.
“Ubaba uhola impesheni yokuguga, umama yena akasebenzi, ngakho kunzima kakhulu. Ngifisa noma ngubani ongangisiza ngifeze iphupho lami,” usho kanje.
USokhulu yena uyise ubamba amatoho njengoba engumakhi kodwa ngeke abe namandla okumqhuba.
“Ngifuna ukwenza iziqu zeMechanical Engineering eNyuvesi yaseKapa kodwa amandla awekho. Siphase kahle kodwa asinayo imali,” kusho uSokhulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IMaritzburg City kweyokuhlungelaComment on this story
MALIBONGWE MDLETSHE
UBALULA izinto ezimmisa ithemba umqeqeshi weMaritzburg City u-Andile “Sguda” Cele (osesithombeni) obona emaningi amathuba okuthi iqembu lakhe libe ngelinye lamabili azokhushulelwa kuNational First Division (NFD) ngesizini ezayo.
Ngemuva kokudla umhlanganiso kuSafa KwaZulu-Natal Vodacom Promotional League ngesizini edlule, iCity izomela lesi sifundazwe emidlalweni yokuhlunga amaqembu amabili eVodacom azogijima kuNFD ngesizini ezayo.
Le midlalo izokuba sePeter Mokaba Staduim, eSeshego, eLimpopo kusuka ngoMsombuluko kuya ngeSonto.
UCele, owaduma esalihlikihla esiswini ku-Orlando Pirates nakuMaGlug Glug, uthe ugabe ngokuthi eqenjini lakhe kunabanye abadlali abalazi ukusuka nokuhlala ibhola elisezingeni eliphezulu.
Uthe wethemba ukuthi ukuba khona kukaSanele Memela osewake wagijima kuMaZulu, Moroka Swallows neBloemfontein Celtic, noSphelele Ngobese osewake wagijima kuNathi Lions, kuzoba nomthelela omuhle ekusizeni abadlalai abasebancane babeke phansi imimoya badlale ibhola labo.
“Wonke umuntu uzobe elambele ukuziveza nokuphumelela, imidlalo izobe inzima. Ukuba khona kwabadlali asebeke bagijima ezigabeni ezinkulu kuzobasiza abadlali abasebancane bangethuki ngoba iningi labo bazobe beqala ukudlala ezingeni eliseqophelweni eliphezulu njangaleli,” kusho uCele, owayegijima kuleli qembu ngo-1999 lidla ubhedu kule midlalo yokuhlunga.
“Into emnandi wukuthi nabo laba badlali abadala esikhuluma ngabo baqala khona la ngaphambi kokuthi baye emaqenjini amakhulu, ngakho bayayazi inqubo yaleli qembu. Okunye wukuthi abasalambele ukuzigqamisa nokuzobenza babe yizinsika ngisho seziphazamiseka izintwana,” kusho uCele.
Lo mqeqeshi uthe uyabethemba abadlali bakhe.
“Kusukela ngifikile ivangeli engilishumayelayo lithi umuntu angadlaleli ukuzibonakalisa yena ngoba ngisho angagqama namuhla kodwa umhlaba wonke uzomkhohlwa kusasa uma ehlulekile ukuphumelelisa iqembu,” kuphetha uCele.
Amaqoqo ami kanje:
Iqoqo A;
Roses FC\ Maluti FET College
Vardos FC
Baroka FC
Maritzburg City FC
Morester Jeug FC
Iqoqo B;
Batau FC
Milano United FC
Tornado FC
Soshanguve Sunshine FC
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngangisaba ukudla amazambane - Beyoncé
2013-02-01 10:04
New Orleans - Uvalelwe kubhojwana usaziwayo womculi uBeyoncé, ngesikhathi evele ngaphambi kwesithangami sabezindaba, ngaphambi komdlalo i-American Football Championship Super Bowl, wagcina evuma ukuthi wayenyakazisa umlomo kuphela engaculi ngesikhathi kugcotshwa uMengameli uBarack Obama.
Ngesikhathi ephekwa ngabezindaba, uBeyonce uthe ungumuntu othanda ukwenza izinto ngobunyoninco, wathi wayengafuni ukwenza amaphutha ngesikhathi eculela u-Obama.
Uthi usuku lokugcotshwa kukamengameli wusuku oluvusa imizwa, ngalokho wayesaba ukuthi angase enze amaphutha.
"Ngizilolonga kuze kweqe, angisitholanga isikhathi sokulungiselela ukucula iculo lesizwe," eziphendulela
"Ngenxa yokungazilungiseleli ngendlela, ngasaba ukuthatha amashansi. Kwabe kugcotshwa umengameli, ngangifuna ukumjabulisa kanye nezwe lami lonke, ngingawenzi amaphutha."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Umfelokazi ufuna izimpendulo ngoBelaid
2013-02-26 14:02
Tunis - Umfelokazi wesishoshovu seqembu eliphikisayo eTunisia uChokri Belaid, usenxenxe abaphathi ukuba bathole labo ababengongqondongqondo ekubulaweni komyeni wakhe, kulandela ukuboshwa komsolwa.
"Kuyajabulisa ukwazi ukuthi ngubani owayephethe isikhali, kodwa kimina kubalulekile ukuthi ngazi ukuthi wayethunywe ngubani, ngoba lobu kwaba ngubugebengu obabuhlelwe ngobuchule,” kusho uBasma Belaid etshela isiteshi somsakazo i-Europe 1 ngesikhathi ehambele eParis.
"Sifuna ukuthi konke kuhlale obala," esho.
Umsolwa ekubulaweni kukaBelaid, nowayehamba phambili ekugxekeni ukubusa kwama-Islam eTunisia kwavusa isimo esingesihle sezombusazwe, kusho amaphoyisa.
UBelaid, 48, wadutshulwa esekhaya lakhe eTunis ngoFebhuwari 6.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kuqhamuka Ingxabangxoza Kuxotshwa UKunonga Kuzakhiwo zeAnglican
lcele elikhokhelwa nguBishop Kunonga lithi lisemthethwandaba lapho elibikwa lizama ukuphikisa isinqumo esethulwayo.
Sithandekile Mhlanga
28.11.2012 20:52
WASHINGTON—
Amapholisa emthethwandaba ngoLwesithathu axotshe uBishop Nolbert Kunonga webandla leAnglican emahofisini alinkonzo eHarare kulandela isinqumo somthethwandaba we Supreme Court kuviki edluleyo esokuthi uBishop Chad Gandiya okhokhela elinye icele lalinkonzo nguye umkhokheli walo oqotho olelungelo lokusebenzisa imphahla ye Anglican.
Amapholisa emthethwandaba abikwa ekhuphele phandle impahla zikaKunonga labanye abakade sebesebenzisa izakhiwo zalelibandla njalo alinda lindawo.
Icele elikhokhelwa nguBishop Gandiya lithi uKunonga uphinde wabuyela emahofisini la njalo abantu abehamba labo batshaye amapholisa abelindile.
IStudio 7 kayenelisanga ukukhuluma lecele elikhokhelwa nguBishop Kunonga ngaloludaba ngoba iziphathamandla zalo zisithi zisemethethwandaba, lapho ezibikwa zizama ukuphikisa isinqumo esethulwayo.
Ukuhlaziya loludaba, iStudio 7 uxoxe lo lomfundisi Useni Sibanda, isiphathamandla seZimbabwe Christian Alliance, eyayingumlamlankunzi kuloludaba.
USibanda utshele uSithandekile Mhlanga ukuthi kufanele uBishop Kunonga aziphumele kulezizakhiwo kulokuthi akhutshwe ngendlela engalasithunzi ngamapholisa emthethwandaba.
Ingxoxo LoMfundisi Useni Sibanda


text:
I-Uruguay ekuhushulweni kwezisu
2012-09-25 07:20
Montevideo - Kulindeleke ukuthi iziphathimandla zase-Uruguay zivote mayelana nesinqumo sokukwenza kube semthethweni ukuhushulwa kwezisu, kanti izinhlaka ezimelene nalokhu ziyaveva.
Isigungu esiphezulu sesivele sivotile, kanti sikholwa ukuthi sizosekwa ngabaningi ukuze lo mthetho uphasiswe ngoLwesibili.
Lo mthetho uzogunyaza ukukhishwa kwezisu uma ozithwele engaphansi kwezinyanga ezintathu.
Kodwa lokhu kuzodinga ukuthi owesifazane alinde izinsuku ezinhlanu ngemuva kokufaka isicelo sokukhishwa kwesisu, noma esethole imvume kuyise womntwana amthwele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Owesifazane udlwengulelwe ebhasini
2012-12-19 10:01
New Delhi - Iziphathimandla, izinhlangano zamalungelo abantu nezakhamuzi e-India zisashaqekile ngokudlwengulwa kowesifazane ngamadoda ayisithupha ebhasini eNew Delhi, kanti banxusa uhulumeni ukuthi athole ebenzi bokubi.
Lokhu kuqonga komsindo kuyinto engajwayelekile kuleli lizwe lapho udlame olubhekiswe kwabesifazane lujwayele ukunyathelwa ngezinyawo.
Abamaqembu aphikisayo babhikishe ngaphandle kwePhalamende befuna isigwebo sentambo kubadlwenguli.
Abafundi basenyuvesi abebewotha ubomvu bavale imigwaqo kuleli dolobha.
Amaphoyisa athi amadoda ayisithupha adlwengule isitshudeni, 23, ase asishaya nabehamba naso ngaphambi kokubakhipha ngewindi ibhasi lihamba ngeSonto.
Kuboshwe amadoda amane.
- Landela
IzindabaNews24 kuTwitter
- Sapa - AP


text:
Kuzokhishwa isinqumo ngamasosha eMelika ase-Iraq
2011-07-28 16:40
Baghdad - UNdunankulu wase-Iraq uthi ubuholi bezwe lakhe bungase bufinyelele maduze esivumelwaneni sokuthi amasosha aseMelika azohlala yini kuleliya lizwe emuva kwalo nyaka.
Kodwa, uNouri al-Maliki uthi isinqumo sizothathwa yiPhalamende. Lokhu kuphawula kuza emuva kokuthi iPhini likaMengameli uJoe Biden ngoLwesine ehlangane nabeluleki bakhe base-Iraq eWashington.
Esitatimendeni sikaMaliki uthi uBiden umfonele ngoLwesithathu emazisa ngenqubekelaphambili e-Iraq ekutheni amasosha aseMelika azoshiya kuleliya lizwe ngoDusemba njengokwesivumelwano sika-2008 phakathi kwala mazwe womabili.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AP


text:
Baboleka ngisho eyokuthenga ukudla abakuleli
2012-10-24 16:16
Johannesburg - Abantu baseNingizimu Afrika bahlale beboleka imali, ngisho eyokuthenga ukudla nokugibela, kusho umbiko owethulwe emhlanganweni ebekudingidwa kuwo ngezimali nezikweletu zabantu bakuleli.
"Akusikho nje ukuthi baboleka imali yokuthenga izimoto noma imizi, abantu baboleka imali yokuthenga ukudla abazokudla. Yingakho nje kunokwenyukwa kwezibalo zabantu abanezikweletu, bazama ukuphila," kusho inhloko yoMnyango wezezimali e-University of South Africa, uBernadene de Clercq.
"Kunyuke amanani kaphethiloli nogesi. Izidingo zabantu ziningi ekubeni ingekho imali ebangenelayo," echaza.
UDe Clercq utshele abantu abahambele umhlangano eMidrand wathi abathengi baseNingizimu Afrika baboleka izimali ngoba benzela ukubeka ukudla etafuleni.
Uthe ngesikhathi abantu benza izikweletu eminyakeni emibili edlule, babengazi ukuthi isimo sizoshuba kubize ugesi nophethiloli, uthi njengamanje sekungumqansa ukukhokha zonke izikweletu, abanye bahlulwa ngisho wukukhokhela abantwana esikoleni.
"Kumele kufundiswe abantu ngokunakekela izimali zabo," kusho uDe Clercq.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC— Ummeli weMelika omutsha eZimbabwe uMnu Bruce Wharton uqalise umsebenzi okusemthethweni ngoLwesine ethembisa ukuthi uzasebenza gadalala ukuvuselela ubudlelwano phakathi kwamazwe womabili.
Embikweni awethule ngemva kokuhlangana loMongameli Mugabe, uWharton uthe uzaqhubeka esekela inhlelo ezikhuthaza umbuso okhululekileyo elizweni ezigoqela ukulotshwa kwesisekelo sombuso esitsha kanye lokucandwa komhlahlandlela wokhetho olukhululekileyo.
Wengeze wathi uthembise uMugabe ukuthi lapho angavumelani khona lokuyabe kusenziwa nguhulumende, uzaveza imbono yakhe ngenhlonipho kungela kukhulumisana kubi. UWharton uthatha isikhundla esitshiywe nguMnu Charles Ray ngenyanga edluleyo.
Ekhuluma phezu kodaba lwezijeziso ezafakelwa uMugabe labanye bakhe kuZanu PF yiMelika, uMnu Wharton uthe iMelika izasusa izijeziso lezi nxa kuthe kwaba lenguquko ekhanyayo kudaba lwesisekelo sombuso.
Wengeze wathi ukhangelele ukusekela inhlelo ezithuthukisa abesifazana.
Ukuhlaziya loludaba sixhume ingcwethi kwezombusazwe uMnu Nkululeko Sibanda yena othe ukuze ubudelwano phakathi kweMelika leZimbabwe ukuthi buvuselelwe ngamandla, kumele uhulumende kaMugabe ehloniphe umbuso okhululekilyo.


text:
Izoqala eyokulalelwa kweyama-etolls
2012-11-14 08:04
Johannesburg - Kuzoqala ukulalelwa kwezimvo zomphakathi ngodaba lokukhokhelwa kokusetshenziswa kwemigwaqo emikhulu eGauteng, ama-etolls, ePitoli ngoLwesithathu.
Lolu hlelo lwenzelwe ukuthi zonke izinhlaka ezithintekayo zithole ithuba lokuzwakalisa izimvo zazo nohulumeni ngalolu daba.
Ngo-Okthoba, uMnyango wezokuThutha wayalela iSouth African National Roads Agency Limited
(Sanral) ukuba imise zonke izinhlelo ezihlobene nama-etolls emigwaqeni emikhulu kuleli.
Le migwaqo ihlanganisa iGauteng Freeway Improvement Plan, iCape Winelands neWild Coast.
“Kubalulekile ukubona ukuthi kunokuhluka kwemibono phakathi kukaPhase One noTwo," kusho okhulumela uMnyango uTiyane Rikhotso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Kumele siqhubeke ngegiya lethu - Bobby
2012-11-06 12:01
Johannesburg – Imenenja yeKaizer Chiefs uBobby Motaung, uthi iqembu lizimisele ngokuqhubeka nokudlala kahle, ligcine irekhodi lalo lokungashaywa uma selihlangana neGolden Arrows ngoLwesibili ebusuku.
Amakhosi azobhekana naBafana Bes'thende enkundleni yezemidlalo iPeter Mokaba Stadium, ngo-19:30, kubika iKickOff.com.
UMotaung uthi noma lo mdlalo ungeke ube lula, uthi kubalulekile ukuthi abadlali babe nokuzimisela kuze bezohlala beqhwakele.
"IGolden Arrows ihlale njalo inomdlalo odidayo, ihlale isinika inkinga. Sinamagqubu esiyibambele wona, kumele siyikhombise,” esho.
"Umqeqeshi uStuart Baxter uchazele iqembu ukuthi kumele lihlale liqaphele, wonke umuntu ngaphakathi eqenjini unokuzimisela.”
Isethenjwa somdlali uBernard Parker, angase angabonakali, kulandela ukulimala eqakaleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-AfriForum ingenelele kolwe e- toll
2012-06-15 16:00
Johannesburg - Inhlangano yamalungelo i-AfriForum isifake isicelo enkantolo ngenhloso yokuba yingxenye yokulalelwa kwesicelo sikahulumeni sokuphikisa isinqumo senkantolo sokumisa uhlelo lwe e-tolling.
Iskhulu esiphezulu uKallie Kriel uqinisekise ukuthi i-AfriForum ifake isicelo ngoba ifuna ukubonisa uhulumeni ukuthi uyaphambuka ngokuzama ukuphumelelisa lolu hlelo.
UKriel uthi abashayeli bezimoto abangabhaliseli lolu hlelo kuze kuba kuphuma isinqumo senkantolo sokugcina.
"Uma abashayeli bengabhaliseli lolu hlelo abakwaSanral bazophoqeka ukuthi benze ngenye indlela," kusho uKriel.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Asikho isidingo sezidubedube - Zuma
2012-11-01 14:57
Cape Town - UMengameli Jacob Zuma uphinde wanxusa abavukuzi abasezitelekeni ukuba babuyele emsebenzini ngokushesha, kulandela ukubikwa kodlame kwezinye izimayini.
Ekhuluma ngesikhathi kuvulwa ngokusemthethweni iNational House
of Traditional Leaders ePhalamende, uZuma uthe yize abasebenzi benamalungelo, lokhu kumele kwenziwe ngendlela ehambisana nomthetho.
"Ngithanda ukuthatha leli thuba ngisho ukuthi kumele luphele udlame nokusabisa ezimayini."
UZuma uthe asikho isidingo sezinxushunxushu nokungalawuleki.
"Sicela abasebenzi ukuba baphindele emsebenzini, basebenzise imigudu eshicilelwe eMthethwenisisekelo wezwe ukuzwakalisa izimfuno zabo," esho.
Lokhu kulandela ukubulawa kwabavukuzi ababili emayini yaKwaZulu-Natal.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Odilikajele ababili kumalume ngokudlwengula
2012-11-23 14:04
Johannesburg - Ugwetshwe odilikajele ababili owesilisa, 21, ngokudlwengula abashana bakhe ababili abaneminyaka ayisikhombisa nesishiyagalombili ubudala, kusho amaphoyisa aKwaZulu-Natal ngoLwesihlanu.
Le ndoda ilahlwe yicala yase igwetshwa ngoLwesithathu eNkantolo yesiFunda eShowe.
Lezi zingane zadlwengulwa eMatsheketsheni Reserve, eSundumbili ngoMashi 13, umama wazo esahambile.
Umalume wazo wabe eseboshwa ngalo lelo langa lesigameko.
UKhomishana wamaPhoyisa KwaZulu-Natal uLieutenant General Mmamonnye Ngobeni, usamukele lesi sigwebo.
"Sizothumela umyalezo onqala lesi sigwebo kulabo abanukubeza izingane nabesifazane abangakwazi ukuzilwela," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zimkhalele uthisha ngelokukhwabanisa eKZN
2013-02-22 12:04
Durban - Kuboshwe uthisha osolwa ngokukhwabanisela umshwalense imali engu-R6 million, kusho amaphoyisa aKwaZulu-Natal ngoLwesihlanu.
UCaptain Thulani Zwane uthe le ndoda, 44, ziyikhalele ngesikhathi isematasa iqhuba umsebenzi wayo esikoleni esiselokishini eMadadeni ngoLwesine.
Kwaphinde kwaboshwa abanye abantu abane ngoFebhuwari 2 mayelana nalo leli cala, okubandakanya nesisebenzi sasemakhazeni nosomatekisi wendawo.
"Ngemuva kokuboshwa kwala basolwa abane, umnikazi wamakhaza watholakala edutshuliwe washona eBesters ngaseLadysmith," kusho uZwane.
Uthe amaphoyisa asaphenya ngokubulawa kwakhe njengoba bengakabophi muntu okwamanje.
"Okwamanje akucaci noma ukubulawa kwakhe kuhlobene na nalo mkhonyovu," kuqhuba uZwane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone ohamba ngesithuthuthu ePMB
2012-10-18 12:02
Pietermaritzburg - Kushone owesilisa ngesikhathi kudaleka ingozi ehluleka ukulawula isithuthuthu sakhe wase eshayisa isigxobo, ngezintathakusa ngoLwesine, kusho umbiko wamaphoyisa.
Abahambisi bosizo lokuqala bathi indoda eneminyaka elinganiselwa ko-30 ubudala, ibihamba emgwaqeni iTown Bush Road, ingozi yenzeke ngabo-05:00 ekuseni, ngokombiko weNewswatch.
Okhulumela abakwaNectcare 911 uChris Botha uthi umlisa lona ushonele endaweni yesehlakalo, ngaphambi kokuthi kufike usizo.
Amaphoyisa ayaphenya ngengozi.
– Landela Izindaba News24 kuTwitter
(@IzindabaNews24).
- News24


text:
Akafuni ukugoba uphondo uJudy Sexwale
2013-02-11 12:02
Johannesburg - UJudy Sexwale akakucabangi nakukucabanga ukuhoxisa izinsolo ezithi umyeni wakhe uTokyo Sexwale, ubemgibela ngezibhakela futhi emhlukumeza nasemoyeni, waphazamiseka nasemqondweni.
Ekhulunyelwa ngummeli wake, uveze ukuthi waqala ukuthanda lo Ngqongqoshe woMnyango wezokuHlaliswa kwaBantu, ngesikhathi esasejele eRobben Island.
Imininingwane ngokuxabana kwalaba bashadikazi yabhalwa ephephandabeni langoLwesihlanu iThe Star.
Ummeli kaJudy uBeverly Clark, uthi bamile esitatimendeni esifungelwe.
“Unkosikazi Sexwale akafuni ukuqophisana ngamazwi esidlangalaleni nomyeni wakhe noma nommeli womyeni wakhe. Akakholelwa ekuthini ebekwenzeka emshadweni wakhe, kumele kube yizindaba zomphakathi. Unamathemba okuthi kuzoboniswanwa ngalolu daba bese kuqedwa ngalo."
Encwadini ehanjiswe enkantolo, uJudy ukhale ngokuthi umyeni wakhe wazama ukumfihlela ngomcebo wakhe, kusukela bashada ngo-1993.
Uthi ufuna ukunxeshezelwa ngomuzi ka-R70 million, ifenisha ka-R3 million, kube yimoto engekho ngaphansi kuka-R1 miillion njalo ngemuva kweminyaka emihlanu, kube isamba sika-R150 000, sokuzibheka njalo ngenyanga kanjalo nengxenye yomcebo wakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
I-ANC ifuna intela kwabagogodile - Umbiko
2013-02-07 10:03
Johannesburg - Iqembu elibusayo i-African National Congress ladingida enkomfeni yalo enkulukazi eyabanjelwa eMangaung, lanquma ukuthi kube nentela ezobanjelwa abantu asebegogodile, kusho umbiko wephephandaba iSowetan.
Inkomfa yadingida ukuthi abantu abagogodile bakhokhe intela ebizwa nge-graduate tax, uma nje beqeda ukuthola imisebenzi.
Okwamanje akucacile ngendlela ukuthi izosebenza kanjani le ntela nanokuthi izokuba ngamaphesenti amangaki, kusho umbiko wephephandaba.
UNobhala Jikelele weSA Students Congress uThemba Masondo, ukuqinisekisile ukuthi kwadingidwa ngalolu daba.
"Siyinhlangano saba nemibuzo eminingi ngale ntela. Akukacaxi kahle ukuthi izosebenza kanjani," kusho uMasondo.
Ngokombiko we-ANC, intela lena kuhloswe ngayo ukwelekelela laba abahlomula kuNational Student Financial Aid Scheme, ngenhloso yokuthi ekugcineni imfundo ibe mahhala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kungenzeka yephule umthetho iSABC - FXI
2012-11-28 12:04
Johannesburg - Kungase kwenzeke ukuthi kuphambene nomthetho wokukhuluma ngokukhuleka ukuhoxiswa kwesikhangisi esinoMengameli Jacob Zuma, okwenziwe yisikhondlakhondla esisakaza ngomoya iSABC, kusho abakwaFreedom of Expression Institute (FXI).
"Siyi-FXI sibona sengathi kungenzeka ukuthi iSABC inqinda amandla okukhuluma ngokukhululeka njengoba ihluleka nokuchaza kuzwakale ukuthi kungani ihoxise ukusakazwa kwesikhangisi," kusho isitatimende sakwa-FXI.
"Iyakhathaza lento njengoba kungasikho okokuqala iSABC ihoxisa isikhangisi, kungatholakali nencazelo eqondile."
I-FXI ithi kumele le nhlangano yezokusakaza ibeke obala ukuthi isinqumo sayo asikhethi iphela emasini.
Imibiko yabezindaba ithe iSABC ivale lesi sikhangisi ngoba ibona sihlambalaza umengameli.
Inkampani ehlanganise lesi sikhangisi iMetropolitanRepublic Group, ithe itshelwe ukuthi lesi
sikhangisi sizovalwa ngenxa yokuthi "sehlisa umengameli isithunzi".
Okhulumela iSABC uKaizer Kganyago uthe bakhathazekile ngemibiko yabezindaba njengoba bemise lesi sikhangisi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Basabisa ngokuphazamisa i-Afcon eThekwini
2013-01-22 10:02
Thamsanqa Magubane, The Witness
Durban - Abasebenzi baKwaZulu-Natal Emergency Medical Rescue Services basabisa ngokuphazamisa imidlalo ye-Africa Cup of Nation (Afcon), ezobanjelwa eThekwini, uma kungahlangatshezwana nezimfuno zabo.
Abasebenzi bathi kuzoma nse ukusebenza ngeSonto, uma sekudlala iNingizimu Afrika neMorocco, baphinde baphazamise umdlalo weMali neDemocratic Republic of Congo, ozokuba ngoMsombuluko.
Lokhu kuvele ngesikhathi abasebenzi bebhikisha eMgungundlovu, ngesikhathi kubhikisha abasebenzi abalinganiselwa ku-300.
“Sizophazamisa imidlalo uma singanikwa izimfuno zethu,” kusho okhulumela abasebenzi uSifiso Dlamini.
Abasebenzi bahambise uhlu lwezikhalazo esikhulwini ebesimele iHhovisi likaNdunankulu uVivani Made, kulindeleke ukuthi ihhovisi liphendule zingakadluli izinsuku eziyisikhombisa.
Umkhulumeli wekomidi elihlela imidlalo uSipho Sithole, akakwazanga ukuphawula, ethi bebengakezwa ngalezi zinsongo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Akongiwe ugesi - Eskom
2012-07-30 10:32
Johannesburg - Isikhondlakhondla senkampani ephakela ngogesi i-Eskom seyinxenxe abahlali baseNingizimu Afrika yathi kumele bazame ukuqhubeka nokonga ugesi njengoba inkampani ibhekene nesidingo esikhulu sokuhanjiswa kwawo.
Usihlalo wenkampani uZola Tsotsi uthe uma ugesi unganakekelwa manje, isizukulwane esizayo sizothwala kanzima.
“Wonke umuntu unendima ekumele ayidlale ekongiweni kukagesi. Uma lokho siqala sikwenza manje, kuyoyovikeleka nekusasa."
UTsotsi ukhulume kanjena ngesikhathi ehlangene nosomabhizinisi ePitoli.
“Sonke siyazi ukuthi ziyashoda izinsiza zokuphehla ugesi, kumele sicabangele isizukulwane esizayo, kumele senze umehluko manje. Abantu abacishe izinto abangazisebenzisi,” kusho uTsotsi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
INingizimu Afrika ijabulela umbhedo - Umbono
2013-02-04 13:59
Durban - Ukaputeni weqembu lesizwe iBafana Bafana, uBongani Khumalo uthi iqembu liyabonga kakhulu ngokwesekwa okukhonjiswe yiNingizimu Afrika.
NgoMgqibelo iBafana idlale umdlalo wayo wokugcina, ikhishwa yiMali eMoses Mabhida, eThekwini.
Yize noma abaningi beyithulela isigqoko iBafana, uPhumlani Shabalala akaboni kanjalo, uthi abantu bajatshuliswa yize leze:
Iqiniso ukuthi akubona abadlali
abangamela izwe laba abakade bedlala, kwaKhune lona onconywayo kwayena uhlulekile, ngokubona
kwami.
INingizimu Afrika ithanda ukuziqhenya ngento engekho, uma
abadlali beqhubeka kanjena angeke siye kweyendebe yomhlaba.
Uma uzojabula udliwe uthi uzamile lokho akuyona
into ephathekayo - uma ungabheka emuva emdlalweni wendebe yomhlaba, sangena
ngoba nakhu umdlalo wabe udlalelwa kuleli, nakulokhu singene ngoba umdlalo ukuleli.
Sidlala kanjani kangcono sibe sisadliwa woNiger, Botswana, Ethopia?
Nimcoma ukudliwa
Aniboni ngani ukuthi kumele kukhethwe ngendlela elungile esikwateni,
kungani nahlala nincoma ukudliwa?
Abantu bancoma into engekho.
Mhlampe ngiphumile esandleni kodwa angeke nganeliswa
ukudliwa kweqembu.
Bheka lana – Yini eyenza iChiefs ingafuni ukudlala kwiCAF kodwa
ivume ukuthi abadlali bayo bagcwale khona kwi-Afcon?
Angeke ingane ivele igijime ingaqalanga ngokukhasa, angeke ifike
ku-matric ingaqalanga kuGrade 1.
Uma abadlali befuna ukwenza kahle kumele baqale baveze lokho
emidlalweni yeligi, kudlule kube yiCAF bese kuba yi-Afcon.
Akusikho ukuhlakanipha ukujabulela ukwehlulwa ekhaya phambi
kwezihlwele ezingaka, ngicela ningitshele igama eligcono engingabiza ngalo
abantu abajabulela lento.
Sithole kuphela u-25%
Emidlalweni emine esiyidlalile siwine owodwa kuphela, lokhu kusho ukuthi sithole u-25% ku-100%.
U-75% wonke bewungowethu namanye amazwe, abadllali bahlulwe wuSiyabonga Sangweni (odlala emuva), waba ngumdlali oshaye amagoli amaningi kwi-Afcon.
Yikuphi ukuzama abantu abakhuluma ngakho?
Ngelinye ilanga kuzokhanya, okwamanje cha kumnyama ebusweni benkawu.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Abayi eGibhithe abesikhungio sikaCarter
2012-12-14 10:01
Cairo - Isikhungo saloyo owabe enguMengameli waseMelika uJimmy Carter, angeke sizithumele izingqapheli zokhetho eGibhithe njengoba kulindele kuphasiswe uMthethosisekelo wezwe.
Kubikwa ukuthi uhulumeni uhlulekile ukukhipha imininingwane efanelekile ngofakazi abazokwethamela lo msebenzi.
Isinqumo sokungathunyela kwezingqapheli sikhuphula ukungabaza ngokuphasiswa koMthethosisekelo kaMengameli uMohammed Morsi, ekuthiwa ubukela phansi amalungelo abanye abantu futhi ucheme neqembu eliholwa ngabenkolo yamaSulumane.
Abazinhlangano eziphikisayo banokukhathazeka njengoba bekhala ngokuthi kungase kube khona umkhoshosho owenziwayo uma sekuvotwa.
IGibhithe ibhekane nezinxushunxushu emasontweni amathathu edlule ngesikhathi abantu bezwe beqhuba imibhikisho bephikisa imithetho emisha kaMengamei uMorsi, osebuyisele ngakuye wonke amandla, ahlanganisa nawezinkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Impilo yomuntu omnyama ishibhile - Mathunjwa
2012-11-09 14:04
Rustenburg - Abaphathi bezimayini kuleli abanandaba nempilo yomuntu omnyama njengoba babengakwazi ukubulala abavukuzi baphinde baqashe abanye, kusho umengameli we-Association of Mineworkers and
Construction Union (Amcu) uJoseph Mathunjwa ngabavukuzi ababebhikisha eMarikana, eNorth West.
I-video eyathathwa ngamalungu eSA Police Service
(SAPS) ngo-Agasti 16, ngaphambi kokubulawa kwabavukuzi abangu-34, itshengisiwe ngaphambi kwekhomishana yophenyo eRustenburg Civic Centre ngoLwesihlanu.
"Abaqashi bafuna ukwenza sengathi abavukuzi yibona abanodlame yikhona bezoqhubeka nokucindezela isizwe esimnyama. Impilo yomuntu omnyama ishibhile eNingizimu Afrika," esho.
Kule video, uMathunjwa ukhale ngengcindezelo yabaphathi bezimayini.
Uphinde wakhala ngokuthi amalungu akhe abebulawa amaphoyisa nezimbangi zabo iNational Union of Mineworkers (NUM).
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushaqwe imali kwaboshwa abantu eThekwini
2013-01-04 11:01
Durban - Abantu abane baboshiwe kwashaqwa isamba semali engu-R1.6 million, ezehlakalweni ezimbii zokushaqwa kwezidakamizwa eChatsworth, kusho amaphoyisa KwaZulu-Natal.
Okhulumela amaphoyisa uLietenant-Colonel Jay Naicker uthi kuboshwe abantu abantu ababili, abadayisele iphoyisa ebelizifihlile, amaphili angu-3000, ohlobo lwe-mandrax.
"Amaphoyisa aphenya amacala abucayi, athenge amaphilisi ngesamba esilinganiselwa ku-R136 000."
UNaicker uthi bonke abasolwa bazovela ngaphambi kwenkantolo maduzane.
Amaphoyisa athole imvume yokusesha umuzi othile eSavannah Park, kwatholakala isikhwama ebesithwele imali engu- R1.6 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe owaseSudan e-Egypt
2013-02-06 12:02
Rafah - Isikhulu sezokuphepha eGibhithe sithi amaphoyisa agada emngceleni adubule abulala owesilisa waseSudan obezama ukweqela kwa-Israel.
Lesi sikhulu ngoLwesithathu sithe amaphoyisa adubule emoyeni, kodwa lo mlisa waseSudan wasiziba isexwayiso ngemuva kwalokho wadutshulwa washona.
Isidumbu sakhe, uMukhtar al-Hafed al-Bashir oneminyaka engu-19 ubudala siyiswe esibhedlela eRafah eduzane nomngcele.
Lesi sikhulu asifunanga ukudalulwa igama laso ngoba singagunyaziwe ukukhuluma nabezindaba.
Amaphoyisa omngcele aseGibithe ajwayele ukuvulela ngenhlamvu kubantu base-Afrika abazama ukungena kwelakwa-Israel, nokuyisenzo esigxekwa kwakhulu abezamalungelo abantu.
Izinkulungwane zabantu base-Afrika ezizama ukuphikelela kwa-Israel zisuka eGibhithe minyaka yonke, zibeka impilo yazo engcupheni, ziyofuna imisebenzi noma ukubhaca.
- Landela
IzindabaNews24 kuTwitter
- Sapa - AFP


text:
Bangene okhethweni eCuba
2013-02-04 07:20
Havana - Abantu baseCuba baphume ngobuningi babo ukuyoqoka umholi omusha ophakanyiswe yiCommunist Party, kusho umbiko wakamuva
UMengameli Raul Castro nabanye abaholi batshengiswe kuthelevishini bevota baze baphawula nangokubaluleka kokuvota.
Bathi uma abantu bevota baqhakambisa ukubaluleka koshintsho nokuthi bazimele geqe, ngaphandle kweMelika.
Umholi osewathatha umhlalaphansi, uFidel Castro, kulindeleke ukuthi avotele kwakhe.
URaul Castro uzama ukuletha ushintsho kwezomnotho wezwe, njengoba esevumela nezinkampani ezizimele ukuba zibe yingxenye yokuthuthukiswa kwawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Iyadida eyabafelokazi baseMarikana
2012-11-05 14:46
Rustenburg - Abafelokazi ngenxa yesigameko saseMarikana basesimweni esinzima njengoba umthetho uvumela ukuba kube yilungu elilodwa elizomela umndeni ngamunye njengoba kuphenywa, kulalele ikhomishana yophenyo ngoMsombuluko.
UNicole Lewis, nomele imindeni, ngasekuqaleni wathi kuzokwamukelwa amalungu amabili umndeni ngamunye azoya eRustenburg, eNorth West ukuyothamela lolu phenyo.
"Lokhu kuchaza ukuthi abafelokazi kumele bakhethe phakathi kosiko nokuzothamela le khomishana."
Usiko lwabaningi kulaba bafelokazi luthi akumele bahambe bodwa njengoba besazilile nje.
Kwabulawa abavukuzi abangu-34 kwathi abangu-78 balimala ngesikhathi kusuka isidumo phakathi kwamaphoyisa nabavukuzi eLonmin ngo-Agasti 16.
Ikhomishana, eholwa yijaji eselathatha umhlalaphansi u-Ian Farlam, yilo eliphenya ngalesi sibhicongo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuxoshwe ungqongqoshe e-Ethopia
2012-11-29 16:33
Addis Ababa - UMholi wase-Ethiopia uHailemariam Desalegn usexoshe emsebenzini uNgqogqoshe kuKhabinethi yakhe uJunedin Sado, obhekene nezinsolo zobuphekula, kusho imibiko ngoLwesine.
Unkosikazi kaSado, ungomunye wabasolwa abangu -29 ababhekene necala lobuphekula, kulandela umbhikisho wabenkolo yamaSulumane, abasola uhulumeni ngokugxambukela ezindabeni zabo zezenkolo.
USado ushicilele incwadi ephume ephephandabeni, evikela umkakhe, waphinda wagxeka ezokushushisa ezweni.
UHailemariam uphinde wanyusa ongqongqoshe ababili wabenza amasekela akhe, lokhu kuchazwe njengophawu lwempumelelo, kusukela kwasweleka umholi obuse isikhathi eside uMeles Zenawi, owashona ngenyanga ka-Agasti.
UTedros Adhanom uqokwe njengoNgqongqoshe omusha wezangaPhandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iphezu kwamaqhinga le ndoda - Umbono
2012-11-09 16:36
Cape Town - Indoda yasePort Elizabeth ithi icela ukuqashwa ngabesifazane ibahlanzele izindlu zabo, phezu kwalokho ibabonge ngemali esuka ku-R100 iya ku-R150.
Kamuva nje ubesebenzela othize owaziwa kuphela ngokuthi uThandile (ongathandanga ukuphawula kwabezindaba), indoda ithi ayikhethe bala lamuntu, kuphela nje ifuna ukusebenza.
Abafundi badidekile ngale ndoda kanti abanye bathi bakholwa wukuthi iphezu kwamaqhinga.
UNkosinathi Hlokoloza Mathand'shukela Ndlovu uthe: Yisela noma umdlwenguli lona.
USinenhlanhla Lucky uthe: Asobe mina ngayiqash ale ndoda, iyimpisi embethe isikhumba semvu.
USbo Fowh Zulu uthe: Yichilo lelo! Maningi amaqhing akaSathane lapha ngaphandle, indoda lena ilandela ibhodwe eliconsayo, kungani akhethe abesifazane kuphela.
UNhlanhla Ntoz Geelbooi uthe: Akahambe ayokwenza imisebenzi eyenziwa ngamadoda, ufuna ukubenzani abantu besifazane.
UNokuthula Ncokwane uthe: Kukhona okushaya amanzi ngale ndoda, wake wayizwaphi eyokuthi isisebenzi siholele umqashi!
Ingahamba ishone namandla ayo.
ULumka Mnyaka uthe: Mina ngiseP E, ngek ekodwa ngamqasha lo muntu ukuthi azosebenza kwami, ngiyacabang aangagcina englidlwengula nezingane zami.
UMthokozisi Jali uthe: Unenhloso ethize lo mlisa, ngiyacabanga uphezu kwamaqhinga okuthola owesifazane ongenayo indoda.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
USlindile uthembisa lukhulu kuSpar LadiesComment on this story
ZODWA NDABA
noNONTUTHUKO NGUBANE
UMGIJIMI osemncane uSlindile Chili uthi uzimisele ngokuthwalisa kanzima abasubathi asebezakhele igama emjahweni oyibanga lika-10km iSpar Ladies eThekwini ngeSonto.
Lo mjaho onesasasa elikhulu elibonakala ngokuthi usungenelwe ngabesifazane abangaphezu kuka-11 000 nonyaka, uzosuka kuWalnut Road uphele eSahara Kingsmead Stadium ngo-8 ekuseni.
UChili (18) ogijimela iChesterville Athletics uthe uyabazi ubunzima azobhekana nabo kulo mjaho kodwa uzimisele ukugijima nabantu asebekhulile nabaseqophelweni eliphezulu.
“Ngizimisele ngokuthi ngibe ngomunye wabagijimi abazophuma kwabathathu abaphambili. Ngiyazi ukuthi ngeke kube lula kodwa sonke sigijima ngezinyawo abakwenzayo nami ngingakwazi ukukwenza,” kusho uChili.
Lo msubathi wenze kahle kwi-Richards Bay 10km nokwenza azethembe kodwa inselelo yabanye abasubathi uthe uyazi kahle kamhlophe.
“Ngaphuma phambili kwiRichards Bay ngenza u-37:00 nomqeqeshi wami wasijabulela isikhathi sami. Abasubathi abavela eGoli bagijimisa okwamadoda, yibona abasabekayo. Kodwa ngizozama konke okusemandleni ami yize sengibanjwe ngumkhuhlanje,’’ kusho yena.
Lo mgijimi uthe uyaziqhenya ngerekhodi analo njengoba engekho umgijimi waKwaZulu-Natal omshiyayo ebangeni lakhe (10km) kwabancane.
UChili useke wamela isifundazwe emidlalweni kazwelonke yabancane izikhathi eziningi kanti nomqeqeshi wakhe uThubalethu Phaku uyayincoma indlela agijima ngayo.
“Uma uSlindile engaqhubeka nokuzimisela, ikusasa lakhe liqhakazile ekusubatheni. Wenza kahle kakhulu emijahweni asuke eyingxenye yayo,” kusho uPhaku.
UPhaku ayaziwa amagalelo akhe ekuphekeni abasubathi abasebancane. Abagijimi abangaphansi kwesandla sakhe uPutseletso Dladla, Adam Lipshitz noNtokozo Mkhize okungabanye babagijimi abasebancane abenza kahle eKZN.
ISpar Ladies inemizuliswano emine ukuze kuphume ozodla umhlanganiso bese ehlomula ngemoto nesamba semali.
Uzoqala eThekwini ngeSonto, ngo-Agasti 25 uye ePitoli, ngoSepthemba 9 ube seMgungundlovu bese uphethwa eGoli ngo-Okthoba 14.
Abasubathi abangu-20 abazophuma phambili edolobheni ngalinye bazothola amaphuzu.
Ophuma phambili uthola amaphuzu angu-20 bese ophuma indawo yesi-20 athole iphuzu elilodwa.
Ekugcineni ahlanganiswa wonke amaphuzu ohamba phambili kube nguye odla umhlanganiso. Ukuze umgijimi azibeke ethubeni lokuwina imoto kumele agijime yonke imijaho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
U-Uyanda Mbuli usephinde 'wavuka'
2013-01-14 12:07
Johannesburg - Ngemuva kokuphukelwa yinhliziyo ehlukanisa nomyeni wakhe, behambisana izinkantolo kubikwa ngodlame lwasekhaya phakathi kwabo nokunye okubuhlungu, u-Uyanda Mbuli kubukeka sengathi usexolise inhliziyo waphinde wathola uthando olusha.
Lo somabhizinisi owake waba nguMrs South Afrika, usezinhlelweni zokwehlukanisa nomnyeni wakhe weminyaka eyishumi uSisa Mbuli, ukwehlukana kwakhe kwabikwa ngakho mhlampe kuwo wonke amaphephandaba.
Kamuva uMbuli ubonakale epepenyeka nePhini likaNgqongqoshe woMnyango wezokuVikela uThabang Makwetla, waphinde wabonakala ehamba ngonyanyavu lwemoto yakhe.
Abazinquma amakhanda bazishiye kanjalo bathi uMbuli akanaso isikhathi sokufihla ubudlelwano bakhe obusha, kuthiwa uhambela ngisho imicimbi yemindeni yakwaMakwetla.
Kuthiwa laba kade baqala ukwazana njengoba ngo-2009, ngesikhathi uMbuli ethula ngokusemthethweni inkampani yakhe iDiamond face Couture, uMakwetla wabe eyisimenywa esiphezulu.
Noma indaba ivuthwa, bobabili laba abakaphumeli obala ngokuthandana kwabo.
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
Kuqagulwa esinye isiphepho eKZN
2012-03-07 08:31
Johannesburg - Luqhubekile lwaba namandla ulwandle eThekwini emuva kwesiphepho ebesinamandla esaziwa ngo-Irina, nesihlasele KwaZulu-Natal ngempelasonto, kubika iThe Times.
Njengoba izakhamuzi ziqala uhlelo lokukhuculula, abesimo sezulu baqagule ukuthi kungase kube nesiphepho esifanayo ngempelasonto esiya kuyo.
Yize ulwandle beluthukuthele, kodwa uqhubekile umsebenzi echwebeni laseThekwini, kodwa ukubhukuda emabhishi kusamisiwe.
IDurban National Sea Rescue Institute ithi ayizange ithole zingcongo kubashayeli bemikhumbi abathi bahlangabezane nezinkinga emanzini.
UNhlobo Mdletshe, 20, waKwaHlabisa, utholakale eshonile osebeni lomfula iNzimaneni, enyakatho nesifundazwe ngoLwesibili.
- Landela
IzindabaNews24 kuTwitter
- News24


text:
Amadodana enduna akhala ngamaphoyisaComment on this story
SIMPHIWE NDWANDWE
AMADODANA enduna yaseMankwanyaneni, eShowe, akhala ngokuthi amaphoyisa acheme nezitha zomndeni wakubo ngokuthi kuboshwe uyise ngodlame olwaqubuka kule ndawo ngenyanga edlule okwafa kulo abantu abayisithupha.
UMnuz Zwelibanzi Mthethwa (57) uboshwe nendodana yakhe uSbongiseni Mthethwa kanti kulindeleke ukuthi bavele namuhla eNkantolo yeMantshi yaseShowe lapho kulindeleke ukuthi bafake isicelo sebheyili.
Amadodana amathathu ale nduna nebhungu lakwaLuthuli, elasinda lidutshulwa ngelanga lesigameko, bebefike emahhovisi eSolezwe ngeledlule bekhala ngesikhekhelembana esishaywa ngamaphoyisa ophenyweni lwawo ngokuthi kuboshwe abakwaMthethwa kuphela ekubeni kulolu dlame kwafa izinsizwa zakhona ezimbili.
UMnuz Khanyisani Mthethwa, oyindodana kaMthethwa, uthe sebephila ngokucasha ngoba bathola imininingwane yokuthi bafunwa ngamaphoyisa.
“Sizwa obukhulu ubuhlungu ngalesi simo esenzeka emndenini wasekhaya. Amaphoyisa awakabophi ngisho noyedwa kubantu ababedubula abafowethu abashona. Uma kuthiwa ubaba wayephethe isibhamu pho kwenzeka kanjani ukuthi adubule abafowethu ababili abashona esibhicongweni,” kusho uKhanyisani.
Uthe abaphathi bamaphoyisa esifundazweni kufanele baqoke ithimba lamaphoyisa eliseceleni elingelona elakulesiya siteshi ngoba kukhona abazwelana nabantu ababesekhaleni le mpi yezigodi.
UKhanyisani uthe kunzima ukuthi yena nabafowabo balibangise kwelakubo eNgundwini ngoba abaphephile uma beya kuleya ndawo kwazise kunabantu ababaziyo abayingozi abangakaboshwa ababekhona ngesikhathi sesigameko abakholwa wukuthi ngeke bananaze ukubenza Isilo sengubo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Mrs Elizabeth Macheka-Tsvangirai:Lingephuli Amalungelo Amantombazana Ngokuwendisa Esesemancinyane
UNkosikazi Macheka-Tsvangirai wenze linkuthazo emkhosini owenzelwe eChitungwiza wokunanza ilanga le-International Day of the Girl Child
tsvangirai-macheka
Sithandekile Mhlanga
11.10.2012 19:22
WASHINGTON—
Umkakhe wenhloko kahulumende uNkosikazi Elizabeth Macheka-Tsvangirai, ukhuthaze abazali ukuthi bangabi lobandlululo lapho besisa abantwana esikolo banike abantwana abangamankazana amathuba afanayo lapho besisa abantwana ezikolo lemakolitshini njalo bengabendisi bebancinyane ukwenzela ukuthi benelise ukuziphandela kwelakusasa.
UNkosikazi Macheka-Tsvangirai, ukhulume lamazwi emkhosini owenzelwe eChitungwiza ngolweSine wokunanza ilanga lamalungelo amantombazana emhlabeni jikelele ele International Day of the Girl Child.
Ekhuluma emkhosini ofanayo umqondisi wenhlanganiso elwela amalungelo amantombazana elizweni eye Girl Child Network Zimbabwe uNkosikazi Edna Masanga uthe ukwephulwa kwamalungelo amantombazana kuyanda elizweni njalo akuvezwa egcekeni.
Inhlanganiso yomanyano wamazwe omhlaba eye United Nations ithi indikimba yokunanza lelilanga lonyaka yikusola ukudutshulwa kwentombazana esakhulayo uMalala Yousfzai ngabohlobo lwesiMoslem amaTaliban ensukwini ezimbalwa ezedluleyo ePakistan. Intombazana le ebilwela amalungelo abanye bayo, ilokhu iselatshwa esibhedlela.
USenator weMatobo uNkosikazi Sithembile Mlotshwa utshele uSithandekile Mhlaga we Studio 7 ukuthi amalungelo amantombazana ephulwa ikakhulu emaphandleni njalo abahluphekayo ngabalejwabu elitshiswa masinye lilanga ama albino.
Ingxoxo LoNkosikazi Sithembile Mlotshwa


text:
Izinhlelo zokunqanda inkohlakalo ku-ANCComment on this story
MDU NCALANE
Ebika eseMangaung
IQEMBU elibusayo i-African National Congress, selinqume ukusungula ikomiti elizobheka ubuqotho babaholi abazotshalwa ezikhundleni ezehlukene nasemazingeni wonke kahulumeni ukunqanda inkohlakalo. Lokhu likwenze emuva kokuzinuka amakhwapha engqungqutheleni kazwelonke ka-53 ebiseMangaung kuleli sonto.
Le ngqungquthela ebihanjelwe yizithunywa ezibalelwa ku-4 500 eziphuma kuwo wonke amagatsha, ikuvumile ukuthi ubungekho umgomo olawula ukutshalwa kwamalungu alo mbutho ezinhlakeni ezehlukene. I-ANC imemezele ukuthi isibhabhadise umgomo ozobizwa ngeCadre Policy, nokuyiwona ozoqinisekisa ukuthi umuntu wayo othunywa noma yikusiphi isikhundla embuthweni nakuhulumeni kanjalo nakumasipala nasezinkampanini ezingaphansi kukahulumeni, ngabantu abanamakhono afanele lowo mkhakha abathunywa kuwona.
Iphinde yamemezela ukuthi ingqungquthela inqume ukuba kusungulwe ikomiti elizobizwa nge-Intergrity Committee, elizoba sezingeni likazwelonke nasezifundazweni, okuyilona elizoqapha ubuqotho kubaholi baKhongolose kuzo zonke izinhlaka kusukela embuthweni kuya kuhulumeni nakomasipala.
Le nhlangano ikusho lokhu ebusuku ngoLwesithathu emuva kokuphothula ukudingida umgomo wokubuyekezwa kabusha kwale nhlangano. UNobhala kaKhongolose eGauteng uMnuz David Makhura, uthi lokhu kuzoba yingxenye yezinhlelo zeminyaka engamashumi amabili ezayo okuhloswe ngayo ukuphucula i-ANC ukuze ihambisane nezibopho zayo zobuqotho, ukulwa nenkohlakalo, ukuba sebantwini nokuzwelana nabantu ngaso sonke isikhathi. Uthe ingqungquthela ivumelene ngokuthi leli hlandla leminyaka engu-20 yesibili yenkululeko lizobizwa ngeSecond phase of the Transition.
“Ingqungquthela ibhabhadise okunigi eyayixoxe ngakho ngoJuni engqungqutheleni yemigomo. Kuncane kakhulu okusha okuqhamukile la eMangaung. Udaba lokuqeqeshwa kwawo wonke amalungu ombutho kube seqhulwini. Injongo ka-ANC wukuthi kule minyaka engamashumi amabili ezayo wonke amalungu akhe ebe eseqeqeshiwe ngokwezombusazwe, ukuphatha uhulumeni, kanjalo nokuqeqeshwa kwezezimali kwalabo abasuke bezothunywa kuhulumeni. Sinamakhansela amaningi angaqeqeshiwe ngokwezimali kodwa athatha izinqumo ezinkulu nezinomthelela omkhulu kabi ezimalini kodwa ebe engazi. Lokhu kumele kuphele ngokuthi aqeqeshwe. Nawo wonke amalungu amasha azojoyina umbutho azoqeqeshwa kabanzi ngezibopho nombono nokuphokophela kwe-ANC. Ukuqeqeshwa okunzulu kuzophinde kugxile futhi nasophikweni lwentsha, okuyilona okumele lube wumthombo wokuphakela i-ANC, ngabaholi bakusasa,” kusho uMakhura.
Uthe ingqungquthela ithume isigungu esiphezulu esisha ukuba ezinyangeni ezintathu sakhe i-Intergrity Committee. “Okunye okubekwe yingqungquthela wukuthi umthetho-sisekelo kumele ulokhu uqiniswa ikakhulukazi esigabeni sokuziphatha. Kwikota yokuqala yonyaka ozayo lesi sigungu sithunywe ukuba sibumbe ibhukwana elinemigomo yokuziphatha kwamalungu bese liyashicilelwa,” kusho uMakhura.
Yile khomishana ebibizwa nge-Organisational Renewal ephinde yabheka iziphakamiso ezishubise ingqungquthela njengoba phambilini kwake kwaba nesiphakamiso sokuthi izimpiko akumele zibe noMengameli kodwa kumele babizwe ngoSihlalo bakaZwelonke. “Sikudingide kabanzi lokhu kule khomishana nengqungquthela yakubhabhadisa ukuthi izimpiko azingashintshi kodwa kumele ziqiniswe ukuze zenze umsebenzi ezasungulelwa wona okuwukuphakela umbutho omkhulu ngamalungu asevuthiwe kulezi zinhlaka okuwuphiko lwentsha nolwabesifazane,” kusho uMakhura. Olunye udaba olungene kule khomishana olwesibalo samalungu esigungu esiphezulu obekuhlongozwe ukuthi singase sincishiswe kodwa ingqungquthela yathi silungile singu-80.
UMakhura uthi konke lokhu nokunye ngeke kwenzeke ngesikhathi esincane yingakho bekudidiyele ndawonye ezinhlelweni zeminyaka engu-20 kusukela ngenyanga ezayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Zimkhalele ubaba obulale izingane
2012-10-23 08:04
Johannesburg - Zimkhalele ubaba wezingane ezinhlanu ozame ukuzingqongqisa zonke ngomlilo kodwa kwashona ezimbili kuphela.
Lo baba wezingane oneminyaka engu-27 ubudala waseVanderbijlpark, kuthiwa uvalele izingane endlini wase okhela umlilo, izingane ziseminyakeni ephakathi kwezinyanga eziyishumi nanye kuya eminyakeni eyisikhombisa ubudala.
Okhulumela amaphoyisa uWarrant Officer Kinnie Steyn uthi izingane ezintathu eziseminyakeni emibili kuya kweyisikhombisa, zikwazile ukuphulukundlela kwashona enezinyanga eziyishumi nanye nenye eneminyaka emibli ubudala.
Izidumbu zezingane ezishonile zitholakale ngemuva kokuthi sekucishwe umlilo.
USteyn uthe ubaba wezingane ubanjwe esemzini oseduze, uthe uzovela ngaphambi kweNkantolo yeMantshi yaseVanderbjlpark maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).